Antara 5 Artis Yang Sudah Memiliki Rumah Sendiri Di Usia Yang Masih Muda

Memiliki rumah sendiri pada usia yang masih muda merupakan impian setiap orang. Bukan sahaja artis malahan sesiapa sahaja pasti mengimpikan untuk memiliki kediaman sendiri. Namun impian seperti itu tidak akan tercapai sekiranya kita tidak berusaha dari awal lagi dan yang paling penting sekali ialah kita harus bijak menguruskan kewangan.

Di sini kami senaraikan antara 5 artis yang sudah mampu  membeli kediaman impian mereka sendiri walaupun pada usia mereka yang masih muda. Jom kita tengok!

Siapa yang tidak kenal dengan nama Nurul Elfira Loy Binti Ahmad Sabri atau lebih dikenali sebagai Elfira Loy bukan? Dia adalah seorang anak kelahiran Kuala Lumpur yang dilahirkan pada 8 Mac 1994 dan kini berusia 27 tahun. Elfira merupakan seorang pelakon, model dan juga ahli perniagaan yang sangat berjaya.

Dikatakan, ketika umur Elfira baru berusia 19 tahun, dia sudah mampu membeli kediaman impian dengan wang simpanannya sendiri dan hasil dari titik peluhnya dalam bidang lakonan dan juga menjadi duta produk sepanjang dia berkecimpung dalam bidang hiburan seni tanahair.

Elfira juga dikatakan merupakan salah seorang artis yang bijak dalam merancang dan menguruskan kewangan serta masa depannya dengan mengumpul dan membeli aset diwaktu usianya masih muda.

Elfira Loy pernah memiliki perniagaan restorannya sendiri yang diberi nama  ‘Love Me Sevendays Cafe’ yang terletak di Alam Damai.

Siti Nurmasyitah Binti Mohd Yusoff atau lebih dikenali sebagai Masya Masyitah yang dilahirkan pada 19 Januari 2000 di Kulim, Kedah ini adalah seorang penyanyi dan juga pelakon. Nama Masya Masyitah mula melonjak naik semasa usianya 14 tahun selepas dia menyertai satu rancangan realiti nyanyian kanak-kanak, ‘Ceria Pop Star’ dan telah menjadi juara pada tahun 2014. Masya juga sebelum itu pernah menyandang gelaran naib juara untuk program ‘Bintang Kecil RTM’ pada tahun yang 2011.

Masya dikatakan fasih berbahasa mandarin dan berazam untuk melebarkan sayap nanyiannya ke pasaran muzik negara China. Dia juga pernah dinobatkan sebagai naib juara dalam pertandingan Festival Muzik Antarabangsa Hong Kong pada tahun 2016.

Masya telah berkongsi dengan peminatnya di saluran youtube miliknya bahawa dia telah membeli rumah barunya sendiri iaitu kondominium mewah dengan hiasan dalaman dan perabut yang moden. Anggaran harga rumahnya itu setelah diubahsuai adalah sekitar 400 hingga 700 ribu ringgit.

Aset yang dimilikinya itu adalah hasil kejayaannya dalam bidang nyanyian dan lakonan yang telah diceburinya dan usianya ketika itu baru 19 tahun.

Nama Nurul Jannah Binti Muner atau lebih dikenali sebagai Janna Nick sudah tidak asing lagi. Dia merupakan seorang penyanyi, pelakon dan pengacara yang dilahirkan di Sungai Petani, Kedah pada 1 Jun 1995. Janna yang berdarah kacukan cina, pakistan dan siam serta pernah menetap di Amsterdam selama 3 tahun bersama keluarganya ketika dia masih kecil. Janna adalah anak kedua dari 4 orang adik-beradik.

Janna memulakan kerjayanya pada tahun 2012 dengan memegang watak tambahan dan sampingan dalam beberapa telemovie dan drama TV. Namun, ketika dia berumur 5 hingga 7 tahun, Janna dikatakan pernah muncul sebagai model iklan komersil dan video korporat. Sehingga ke hari ini, Janna masih aktif dan telah melakonkan pelbagai watak dalam filem dan drama TV.

Ketika Janna baru berusia 21 tahun, dia sudah mampu membeli rumah mewah pertamanya sendiri yang bernilai 1 juta ringgit di Armanee Terrace, Damansara Perdana. Dia juga mampu membeli rumah kediamannya itu dengan menghadkan kemahuan yang tidak penting kerana berhajat memiliki aset pada usia yang muda.

Rumahnya itu yang terletak di Armanee Terrace merupakan kondo duplex yang terletak di kawasan elite. Nilai kondo tersebut adalah sekitar 1 juta hingga 1.2 juta ringgit.

Muhammad Naim Daniel Bin Baharin dilahirkan pada 9 September 1997 dan kini berusia 24 tahun. Naim Daniel merupakan seorang pelakon dan penyanyi dan juga komposer. Dia menamatkan pengajiannya dalam bidang diploma muzik di Fakulti Muzik di UITM Shah Alam pada tahun 2018.

Nama Naim Daniel juga sangat terkenal dan kebanyakan single terbarunya akan mencapai jutaan tontonan di youtube miliknya. Naim Daniel mula berkecimpung dalam dunia lakonan sejak tahun 2008 sebagai pelakon kanak-kanak dan sehingga hari ini Naim Daniel telah berlakon dalam beberapa buah filem dan telefilem serta drama TV pada usia yang begitu muda.

Dengan kejayaannya dalam bidang lakonan dan nyanyian, dia mampu memiliki rumah idamannya sendiri ketika baru berusia 22 tahun. Laporan mengatakan, rumah yang dimilikinya itu merupakan sebuah rumah banglo dan rumah itu dibeli untuk dirinya sendiri kerana rumah keluarganya sudah ada di Melaka. Selain memiliki rumah idamannya itu, Naim Daniel juga memiliki kereta pacuan 4 roda, Ford Ranger yang berharga lebih 100 ribu ringgit.

Daiyan Trisha Binti Mohd Nasaruddin yang lahir pada 22 Disember 1993 merupakan seorang penyanyi, pengacara dan juga pelakon. Dia mula dikenali ramai menerusi telefilem pertama lakonannya yang bertajuk ‘Dee’ dan mula bergiat aktif dalam bidang hiburan pada tahun 2013.

Daiyan Trisha juga merupakan pemegang diploma perakaunan dan perniagaan di UITM dan memiliki ijazah saujana muda pentadbiran perniagaan di IUKL.

Menerusi laman instagram miliknya, Daiyan telah meluahkan rasa gembiranya apabila dia berjaya membeli kondominium miliknya sendiri yang terletak di sekitar Lembah Klang. Menurutnya lagi, dia telah mula menanam impian untuk memiliki kediaman sendiri sejak berumur 23 tahun lagi, dia bekerja keras dan akhirnya berjaya untuk memiliki rumah sendiri ketika berusia 25 tahun.

Menurut Daiyan juga, bukan mudah untuk remaja sepertinya mendapat peluang untuk membeli rumah kecuali jika berusaha lebih masa dan terus bekerja tanpa bergantung harapan dengan gaji sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Hampir Setahun Bersama, G-Eazy Dan Ashley Benson Akhirnya Putus

Aktres Pretty Little Liars, Ashley Benson dan pemuzik G-Eazy telah memutuskan hubungan mereka setelah sembilan bulan bersama. Menurut E! News, mereka sudah berpisah sejak beberapa hari yang lalu.

Pelakon dan pemuzik itu sering bertengkar baru-baru ini sebelum mereka berpisah. Ashley Benson tidak menyukai cara G-Eazy bertindak di sekelilingnya. Ashley Benson turut merasakan bahawa G-Eazy tidak memberikan komitmen sepenuhnya terhadap beliau.

Ketidaksetiaan dikatakan menjadi masalah dalam perhubungan rapper ini sebelumnya kerana G-Eazy pernah berpisah dengan Halsey kerana beliau menggoda beberapa orang gadis di khalayak ramai. E! News turut menyatakan bahawa G-Eazy sentiasa menjadi ladies man, tetapi ragu-ragu setelah mereka mulai serius.

Dari sumber yang sama mendakwa, bahawa Ashley Benson turut tidak tahan kerana G-Eazy bercakap tentang wanita lain. Walaupun hubungan G-Eazy dan Ashley Benson kelihatan serius, terdapat orang dalam yang menggambarkan rapper, Gerald Earl Gillum sebagai “lelaki yang sama seperti dulu”.

Peminat mula perasan akan perpisahan mereka setelah perasan Ashley Benson sudah unfollow G-Eazy di laman Instagram, dan G-Eazy masih follow akaunnya.


Netizen Terhibur Lihat Cara PU Syed ‘Prank’ Scammer, Sampai Kena ‘Block’

Scammer semakin giat beroperasi mencari mangsa seterusnya untuk kesenangan diri dengan cara pintas, kali ini giliran pendakwah bebas, Pencetus Ummah (PU) Syed Mohd Bakri menjadi sasaran scammer.

PU Syed memuatnaik tangkap layar mesej perbualannya bersama scammer, pendakwah bebas yang mendapat mesej dari nombor yang tidak dikenali menyangkakan nombor yang tertera pada mesej tersebut adalah rakannya berdasarkan gambar profil yang terpampang di WhatsApp.

Namun setelah berinteraksi dan berbual di dalam mesej tersebut, membuatkan pendakwah ini pasti individu tersebut bukan rakannya tetapi scammer.

Untuk mengenakan semula scammer tersebut, PU Syed guna cara paling ringkas dengan menghantar foto resit bank dengan tulisan tangan sebagai bukti sudah membuat transaksi wang ke dalam akaun scammer tersebut.

“Ya pres. Tukaq nombor ka.” – Tanya PU Syed

“Ada nak minta tolong dekat hang ni.” Jawab scammer

“Apa tu. Boleh saja ustaz. Ambe di luar ni.” Jawab PU Syed

“600520020101019 ABDUL RAHMAN BIN ISMAIL. ALLIANCE BANK.” Mesej scammer

“In sha Allah malam ni bayar balik Syed.” Mesej scammer

“Ni akaun siapa ni ustaz.” Tanya PU Syed

“Ustaz Abdul Rahman tu ke.” Tanya PU Syed

“Ya, hari tu ada guna duit dia. Tolong ya Syed.” Mesej scammer

“Baik-baik nanti kirim salam dekat dia ustaz ya. Sekejap.. Ambe parking kereta kejap.. Tengah memandu..” Jawab PU Syed

“In sha allah Syed. Allahu Syed. Maaf menyusahkan” Mesej scammer

“Ramai lah pula orang di bank ni.. Bagi masa kejap ya. Maybank silibin. Ok comfirm ya.” Mesej PU Syed

“Kejap.. Seorang lagi depan ambe ni.” Jawab PU Syed

“Baik Syed. Terima kasih sangat-sangat Syed.” Mesej scammer

“Tak ada masalah ustaz.. Kali ni ambe tolong. (Gambar resit tulisan tangan)” Mesej PU Syed.

Setelah memuatnaik tangkap layar perbualan mesej tersebut, pendakwah ini berpesan kepada orang ramai agar menyimpan nombor telefon scammer yang terdapat pada mesej perbualan tersebut untuk mengelakkan dari menjadi mangsa sindiket wang seterusnya.

Biasanya depa akan guna banyak kali nombor ini untuk tipu orang lain pula!!

Mu nak kencing orang lain boleh…. Dengan ambe boleh pekdoh… Lah..” Luah PU Syed

Melihat perkongsian pendakwah terkenal ini, membuatkan orang ramai terhibur dengan cara PU Syed mengenakan semula scammer tersebut.

“Hihihihi… Baru dia tahu kita lagi bijak.”

“Apa dia balas tu ustaz bila dah bagi resit tu?” Komen warganet

Melihat ada yang bertanya apa yang berlaku setelah pendakwah ini menghantar gambar resit tersebut, PU Syed mengatakan scammer tersebut block nombor telefonnya.

“@sitinorazurarosli dia bloack terus.” Jawab PU Syed

Kan dah kena, silap orang dia nak tipu. Orang ramai harus berhati-hati apabila dapat mesej dari nombor yang tidak dikenali dan jangan sewenang-wenangnya percaya dengan mesej yang dihantar, selidik dahulu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Gossip Selebriti Hollywood Yang Mengejutkan Sepanjang Tahun 2021

Sama seperti di Malaysia, selebriti Hollywood juga tidak terkecuali dari terpalit dengan gosip yang amat mengejutkan sepanjang tahun 2021 yang lalu. Ini jelas menunjukkan bahawa mereka juga tidak banyak berbeza dengan kita. Dari kisah pertunangan, perkahwinan, kehilangan serta perpisahan dan perkara ini telah banyak mengubah nasib mereka.

Siapakah mereka yang kami maksudkan? Jom kita tengok!

Setelah menjalinkan percintaan selama 10 bulan, akhirnya salah seorang anggota Blink-182, Travis Barker telah melamar dan mengikat tali pertunangan bersama Kourtney Kardashian pada 17 Oktober 2021. Acara bersejarah tersebut telah berlangsung secara sederhana di sebuah hotel berhampiran pantai Montecito, California.

Travis telah membawa Kourtney ke pantai dimana dia kemudiannya melutut dengan sejambak besar bunga mawar dan dihiasi dengan lilin yang begitu indah.

Gosip yang paling mengejutkan pada tahun 2021 adalah dimana dua daripada tiga ekor anjing baka French bulldog milik penyanyi Lady Gaga telah diculik semasa dibawa berjalan-jalan oleh penjaga anjing tersebut, Ryan Fischer. Dia yang dikatakan telah ditembak oleh dua orang lelaki dan kemudiannya mereka membawa lari kedua-dua anjing milik Lady Gaga.

Kini, kedua-dua anjing, Koji dan Gustav telah selamat dikembalikan oleh seorang wanita ke Balai Polis Olympic Community, Los Angeles dan telah disahkan bahawa ia adalah milik Lady Gaga.

Penjaga anjing milik Lady Gaga, Ryan masih dalam rawatan di hospital dan berada dalam kedaan yang stabil.

Khabar mengejutkan dari pasangan selebriti Hollywood yang terkenal, Kim Kardashian Dan Kanye West. Pada awal tahun 2021, Kim Kardashian dikatakan telah memfailkan penceraian kepada Kanye West dan ingin mengakhiri perkahwinan mereka setelah 7 tahun bersama sebagai pasangan suami isteri.

Namun, perceraian tersebut telah berjalan secara baik dan kedua-duanya telah bersetuju untuk sama-sama berkongsi hak penjagaan anak-anak dan membahagikan aset mereka sama rata.

Britney Spears yang telah berada dalam program konservatori sejak tahun 2008, berikutan masalah kesihatan mentalnya. Britney juga dikatakan telah membawa ayahnya, Jamie Spears ke muka pengadilan kerana kes penderaan konservatori terhadapnya. Kes ini yang telah melibatkan penderaan yang melampau dan pada September 2021, ayah Britney Spears telah didapati bersalah.

Chrissy Teigen yang berhadapan dengan tuduhan buli siber melampau terhadap seorang model, Courtney Stodden. Courtney, 17 telah mendakwa bahawa dia telah dibuli oleh Chrissy yang telah memintanya untuk membunuh diri di Twitter. Selain Courtney, terdapat beberapa lagi selebriti seperti Lindsay Lohan, Farah Abraham dan Michael Costello juga menuduh Chrissy banyak melakukan buli siber.

Namun, Chrissy telah membuat permohonan maaf secara terbuka diatas semua kesalahan yang telah dilakukannya dan dikongsinya di media sosial.

Paris Hilton dan kekasihnya, Carter Reum telah selamat berkahwin pada November 2021 yang telah diadakan di Bel Air California, Amerika Syarikat. Paris Hilton yang sememangnya meminati kemewahan telah mengadakan majlis secara besar-besaran dan dia juga memilih untuk menggayakan gaun pengantin serba putih dengan hiasan renda klasik sentuhan terkenal Oscar De La Renta yang telah dicipta khas untuk majlis perkahwinannya.

Selain Paris Hilton, Ariana Grande juga memilih untuk mengakhiri zaman solonya pada Mei 2021 dan telah berkahwin dengan pasangannya, Dalton Gomez. Pasangan itu disatukan setelah setahun menjalinkan hubungan percintaan dan lima bulan melalui tempoh pertunangan. Perkahwinan mereka telah berlangsung di rumah Ariana di Montecito, California secara tertutup dan dihadiri oleh 20 orang tetamu sahaja.

Pada September 2021, selebriti cantik Kylie Jenner telah berkongsi berita gembira di akaun instagram miliknya bahawa dia dan kekasihnya pemuzik rap, Travis Scott bakal menimang cahaya mata kedua mereka. Mereka yang  sebelum ini sudah menjadi ibu dan bapa kepada seorang puteri yang comel, Stormi Webster yang kini telah berusia 3 tahun.

Tragedi yang telah menimpa di set filem yang berjudul Rust dimana salah seorang pelakon filem tersebut, Alec Baldwin telah tertembak dengan menggunakan pistol prob yang diisi dengan peluru sebenar. Kejadian ini telah menyebabkan kematian seorang sinematografer, Halyna Hutchins dan pengarah, Joel Souza yang cedera parah. Penggambaran filem berkenaan juga dikatakan harus dihentikan sementara bagi menjamin keselamatan kru dan pelakon yang lain.

Zayn Malik dan Gigi Hadid dikatakan telah berpisah akibat dari insiden kekerasan yang telah dilakukan oleh bekas anggota kumpulan One Direction itu terhadap ibu mertuanya, Yolanda Hadid.

Namun dakwaan yang timbul pada Oktober 2021 itu telah disangkal dan Zayn menafikan bahawa dia telah menyerang Yolanda.

Walau apapun alasan Zayn, dia akhirnya terpaksa menjalani hukuman iaitu membayar denda dan hukuman percubaan selama setahun bagi empat kes jenayah yang telah dilakukannya. Zayn juga diarahkan untuk mengikuti kelas pengurusan mengawal emosi dan program penyeliaan keganasan rumah tangga. Jika Zayn dapat melaksanakan semuanya dengan baik dalam tempoh 6 bulan, hakim akan mempertimbangkan untuk menarik balik hukuman tersebut.

Jadi, itulah antara 10 senarai gosip selebriti Hollywood yang mengejutkan peminat sepanjang tahun 2021 yang dapat kami rungkaikan buat pembaca setia kami. Adakah salah seorang dari mereka merupakan selebriti idola anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Gambar Lee Jung Jae (Squid Game) Bersama Artis Terkenal

Populariti drama bersiri Netflix, Squid Game telah berjaya melonjakkan nama beberapa barisan selebriti yang berperanan membawakan watak dalam drama tersebut. Ini termasuklah Lee Jung Jae.

Dalam Squid Game, Lee Jung Jae adalah pelakon utama yang membawakan watak sebagai Seong Gi Hoon. Dengan bakat dan kemahiran lakonannya yang mantap, kini pelakon yang lahir pada 1972 ini sedang menikmati populariti yang sangat luar biasa di mata dunia.

Lee Jung Jae juga telah berjaya membuatkan dirinya menjadi idola di dunia, malah artis terkenal juga ramai yang ingin bergambar dengannya. Antaranya Leonardo DiCaprio, V BTS dan ramai lagi. Berikut kami kongsikan 4 gambar Lee Jung Jae bersama selebriti terkenal lain buat tatapan pembaca. Jom kita tengok!

Lee Jung Jae sewaktu menghadiri Gala Art+Film LACMA di Los Angeles yang telah diadakan pada November 2021 yang lalu. Bintang filem Assassination itu kelihatan sangat memukau dengan padanan lengkap sut berwarna putih.

Tidak lama selepas acara itu berlangsung, Lee Jung Jae mengejutkan peminat dengan berkongsi fotonya bersama bintang terkemuka Hollywood iaitu Leonardo DiCaprio. Pertemuan dua pelakon terkenal dan kacak itu telah berjaya mencairkan hati peminat.

Walaupun dikenali sebagai pelakon veteran, namun ramai peminat tidak terlepas untuk ingin tahu tentang bagaimana Leonardo DiCaprio yang sangan popular sebagai Jack dalam filem Titanic begitu bertuah dapat berjumpa dengan Lee Jung Jae.

Lee Jung Jae sebenarnya dua tahun lebih tua daripada Leonardo DiCaprio, tetapi peminat mengatakan bahawa bintang Squid Game itu kelihatan lebih muda dengan penampilan yang menakjubkan dan juga kulit yang sempurna.

Selain Leonardo DiCaprio, pelakon jelita Elle Fanning juga turut berpeluang berswafoto bersama Lee Jung Jae. Bintang filem Maleficent: Mistress of Evil itu juga dengan bangga berkongsi gambar tersebut di instagram.

Semasa malam Gala Art+Film LACMA, Elle Fanning sangat teruja untuk berswafoto bersama semua pelakon dalam Squid Game. Ini jelas menunjukkan betapa besar pengaruh dan populariti pelakon-pelakon drama bersiri Netflix tersebut.

Semasa muncul di Jimmy Kimmel Show, Elle Fanning hanya bercakap tentang bagaimana terujanya dia untuk bertemu dengan para pelakon Squid Game. Elle juga mengatakan bahawa dia adalah salah seorang peminat setia  Squid Game dan dia juga mengajak kawan-kawannya yang lain untuk menonton drama bersiri tersebut. Dia merasakan rancangan Squid Game adalah sebuah drama bersiri tentang pertandingan untuk mempertaruhkan nyawa dan ianya sangat menarik.

Elle Fanning mengakui dia sangat gembira apabila dapat berswafoto bersama mereka.

Lee Jung Jae dan Jeannie BLACKPINK juga berjumpa di malam Gala Art+Film LACMA. Pelakon itu juga telah mengabadikan kenang berswafoto bersama Jeannie di akaun instagram miliknya.

Pada pandangan pertama, Lee Jung Jae dan Jeannie nampaknya tidak mempunyai apa-apa persamaan kerana mereka aktif dalam industri yang berbeza. Tetapi apa yang menariknya, kedua-dua selebriti ini mempunyai hubungan istimewa tentang kisah asal nama Jeannie.

Semasa muncul di Knowing Bros JTBC yang lalu, Jeannie mendedahkan bahawa ibunya adalah salah seorang peminat Lee Jung Jae dan menamakan dirinya Jeannie kerana bunyinya hampir sama dengan Jae Hee iaitu nama watak Lee Jung Jae dalam HourGlass. Menarik bukan?

Lee Jung Jae sekali lagi telah membuat peminat merasa sangat teruja apabila dia telah berkongsi gambar selfienya bersama dengan V BTS. Walaupun mereka tidak memberikan sebarang kapsyen, gambar selfie Lee Jung Jae dan V BTS sudah cukup mengundang kekecohan di media sosial. V juga adalah salah seorang penonton setia rancangan bersiri Squid Game.

Semasa encore di salah satu konsert BTS di Los Angeles satu masa dahulu, V telah berpakaian seperti pengawal dalam rancangan Squid Game. Pemilik nama Kim Taehyong itu telah mengenakan seragam merah ikonik mereka dan perkara itu telah berjaya menarik perhatian Netflix.

Selepas pertemuannya dengan Lee Jung Jae, ramai yang berharap V akan menyertai Squid Game untuk Musim Ke-2 nanti. Walaupun aktif sebagai penyanyi, V juga pernah menunjukkan bakatnya dalam lakonan untuk drama Hwarang pada tahun 2016 lalu.

Hebat bukan? Selepas ini, adakah Lee Jung Jae akan membuat kejutan dengan berswafoto bersama artis yang lain pula. Agaknya siapa lagi? Kita tunggu dan lihat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Katrina Kaif Beri Ucapan Manis Pada Hari Lahir Salman Khan

Katrina Kaif yang baru sahaja mendirikan rumah tangga dengan Vicky Kaushal dan pernikahan mereka telah berlangsung dengan majlis yang serba mewah dan padat dengan adat tradisi Hindu.

Sebelum berkahwin, Katrina Kaif juga pernah menjalinkan hubungan percintaan dengan pelakon kacak, Salman Khan. Hubungan itu telah terjalin selama 7 tahun. Biarpun mereka telah lama berpisah, namun Katrina masih tidak lupa untuk mengucapkan ‘Selamat hari lahir’ kepada bekas kekasihnya itu yang kini berusia 56 tahun.

Pada 27 Disember 2021 yang lalu, Katrina Kaif telah berkongsi gambar Salman Khan di instagram story miliknya. Dia telah menulis ucapan selamat hari lahir untuk bintang ‘Chori Chori Chupke Chupke’ tersebut.

“@beingsalmankhan selamat hari lahir yang paling bahagia untuk anda (dengan emoji hati) Semoga semua cahaya cinta dan kecemerlangan yang anda miliki akan bersama anda selama-lamanya,” tulis Katrina.

Selamat hari ulang tahun Katrina yang ke-38 tahun pada 17 Julai 2021 yang lalu, Salman Khan juga turut mengucapkan ucapan selamat hari lahir dan tahniah buat Katrina.

“Selamat ulang tahun yang indah Katrina! Semoga kamu akan lebih sihat, lebih kaya, lebih bijak dan penuh kasih sayang serta rasa hormat dalam hidup anda @katrinakaif,” tulis Salman.

Ternyata Katrina Kaif dan Salman Khan masih mengekalkan hubungan yang baik walaupun mereka sudah tidak lagi bersama. Malah mereka juga masih berkawan rapat walaupun sering dikecam oleh netizen.


5 Perkahwinan Artis Bollywood Yang Paling Menyerlah Sepanjang Tahun 2021

Ramai selebriti Bollywood yang telah memilih untuk mengakhiri zaman solo mereka pada tahun 2021 yang lalu. Namun, antara ramai-ramai selebriti Bollywood tersebut, terdapat beberapa majlis perkahwinan yang paling menyerlah dan menjadi perhatian serta sebutan peminat.

Menjelang penghujung 2021 yang lalu, semua mata tertumpu kepada perkahwinan selebriti Bollywood ini antaranya Vicky Kaushal dan Katrina Kaif yang telah berlangsung di Rajasthan. Bintang Sooryavanshi itu telah melangsungkan perkahwinan mereka di Six Sense Resort, Fort Barwara di Sawai Madhopor.

Majlis pasangan ini dikatakan telah dihadiri oleh kira-kira 120 orang tetamu untuk upacara Sangeet pada 7 Disember, diikuti dengan upacara Mahendi pada 8 Disember dan majlis resepsi mereka yang telah berlangsung pada 9 Disember 2021.

Selain dari pasangan ini, kami juga ada ringkaskan 5 lagi selebriti Bollywood yang sangat menyerlah dan telah mendapat perhatian di mata peminat. Siapakah mereka? Jom kita tengok!

Perkahwinan selebriti Bollywood 2021 dimulakan dengan perkahwinan pelakon kacak Varun Dhawan dan kekasih dari zaman kanak-kanaknya iaitu Natasha Dalal. Majlis yang diadakan secara gilang gemilang itu telah berlangsung pada 24 Januari 2021. Perkahwinan ini mendapat perhatian ramai kerana Varun Dhawan dan Natasha Dalal adalah pereka fesyen yang telah sangat terkenal dan mereka mengenali antara satu sama lain sejak kecil dan telah menjalinkan hubungan percintaan selama bertahun-tahun.

Pasangan itu berkahwin di The Mansion House, Alibaug dengan senarai tetamu yang terhad dan mengikut protokol Covid-19 yang telah ditetapkan. Karan Johar dan Manish Malhotra juga turut menghadiri majlis tersebut.

“Cinta seumur hidup baru sahaja rasmi,” tulis Varun Dhawan sambil mempamerkan gambar perkahwinannya di instagram.

Perkahwinan pelakon Bollywood Dia Mirza juga turut menjadi perhatian umum. Pelakon Sanju itu telah berkahwin dengan seorang ahli perniagaan yang bernama Vaibhav Rekhi pada 15 Februari 2021 dalam satu majlis tertutup yang dihadiri oleh keluarga dan rakan terdekat. Dikatakan, Dia Mirza sebelum ini pernah berkahwin dengan penerbit filem, Sahil Sangha namun bercerai pada tahun 2019 selepas 11 tahun hidup bersama.

Dia Mirza dan Vaibhav Rekhi telah menyambut kehadiran anak pertama mereka yang bernama Avyaan Azaad Rekhi. Pelakon Rehna Hai Terre Dil Mein itu juga mendedahkan bahawa anak mereka dilahirkan pramatang pada 14 Mei, dan dimasukkan ke Unit Rawatan Rapi Neonatal (NICU).

Pelakon Bollywood Yami Gautam telah memilih untuk berkahwin dengan seorang pengarah terkenal, Aditya Dhar pada 4 June 2021 yang lalu. Aditya Dhar terkenal sebagai pengarah filem pada tahun 2019 iaitu Uri: The Surgical Stripe, dimana Yami Gautam dan Vicky Kaushal membintangi filem tersebut.

Pengumuman perkahwinan pasangan ini di instagram telah mengejutkan ramai orang. Pasangan ini memilih untuk mengadakan majlis pernikahan mereka di Mandi, Himachal Pradesh dihadapan 20 orang tetamu yang hadir.

“Sebagai orang yang sangat berahsia, kami meraikan majlis yang meriah ini bersama keluarga terdekat,” kata kedua-duanya dalam satu kenyataan bersama.

Perkahwinan selebriti Bollywood 2021 yang seterusnya yang juga menjadi perhatian ramai adalah pasangan  Rhea Kapoor dan Karan Boolani. Rhea Kapoor merupakan anak kepada pelakon hebat Bollywood, Anil Kapoor dan adik kepada Sonam Kapoor. Rhea Kapoor secara rasminya telah berkahwin dengan kekasih lamanya, Karan Boolani pada 14 Ogos 2021 di kediaman bapanya di Juhu, Mumbai. Majlis perkahwinan mereka telah dihadiri oleh ahli keluarga yang terdekat serta sahabat handai.

Perkahwinan selebriti Bollywood yang terakhir adalah perkahwinan pasangan Rajkummar Rao dan Patralekhaa juga turut menjadi perhatian. Pasangan ini dikatakan telah mnejalinkan hubungan percintaan sebagai pasangan kekasih selama 11 tahun sebelum mereka memutuskan untuk disatukan pada 15 November 2021 yang telah berlangsung di Chandigarh. Kedua-duanya pernah muncul dalam filem Citylights arahan Hansal Mehta pada 2014 dan turut muncul dalam rancangan Web Bose: Dead/Alive.

“Akhirnya selepas 11 tahun, percintaan, persahabatan, dan keseronokan saya telah berkahwin dengan jodoh saya, kawan baik saya, keluarga saya. Hari ini tiada kebahagiaan yang lebih besar untuk saya selain saya dipanggil suami kepada awak @patralekhaa. Ini adalah untuk selama-lamanya,”  kata Rajkummar Rao di instagram yang dibanjiri komen pujian dari peminat mereka.

Itulah antara 5 perkahwinan selebriti Bollywood sepanjang tahun 2021 yang paling menyerlah selain dari perkahwinan pasangan Katrina Kaif dan Vicky Kaushal. Antara mereka ini, siapakah yang menjadi idola anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Antara 7 Selebriti Bollywood Ini Menjadi Ibu Pada Usia Yang Muda, Ada Yang Baru Berusia 17 Tahun

Perjuangan seorang ibu yang melahirkan anak adalah detik yang paling hebat dan menakjubkan. Apatah lagi apabila seseorang itu bergelar ibu pada usia yang masih muda. Walaupun sudah bergelar ibu pada usia yang muda, namun wanita-wanita hebat ini telah berjaya membuktikan bahawa mereka boleh mengharunginya dengan baik sehinga anak-anak mereka juga menjadi seseorang yang sangat hebat dan terkenal.

Untuk perkongsian kali ini, kami akan senaraikan 7 selebriti Bollywood yang sudahpun bergelar ibu pada usia yang masih muda. Siapakah mereka? Jom kita tengok!

Pelakon yang berketurunan Sindhi dan British, Babita telah meninggalkan dunia lakonan yang mencipta namanya apabila dia mendirikan rumah tangga dengan Randhir Kapoor. Mereka telah berkahwin pada tahun 1971 dan tiga tahun kemudian, ketika Babita baru berusia 26 tahun, mereka telah menerima kehadiran anak pertama mereka, Karisma Kapoor.

Ibu kepada Saif Ali Khan dan Soha Ali Khan yang juga ibu mertua kepada Kareena Kapoor, Sharmila Tagore telah berkahwin dengan Mansoor Ali Khan Pataudi yang merupakan kerabat keluarga diraja. Mereka secara rasmi telah berkahwin pada tahun 1969 dimana Sharmila juga telah memeluk Islam pada tahun yang sama. Ketika Sharmila berusia 25 tahun, pasangan itu telah mendapat putera pertama mereka ke dunia, Saif Ali Khan.

Ketika berusia 21 tahun, Neetu Singh telah sah menjadi isteri kepada pelakon lagenda, Rishi Kapoor. Setahun selepas mendirikan rumah tangga, pasangan itu telah dikurniakan bayi pertama mereka, Riddhima Kapoor dan kemudian Ranbir Kapoor ketika Neetu berusia 24 tahun.

Dimple Kapadia adalah antara salah seorang peminat yang bertuah yang berjaya mengahwini selebriti pujaannya. Dimple hanyalah seorang gadis muda yang baru berusia 16 tahun sewaktu dia menjadi isteri kepada pelakon popular, Rajesh Khanna. Dimple Kapadia melahirkan Twinkle Khanna ketika dia baru berusia 17 tahun. Muda bukan? Twinkle Khanna yang kini adalah isteri kepada pelakon terkenal, Akshay Kumar.

Bhagyashree telah berjaya mencuri perhatian peminat dengan penampilan sulungnya dalam filem super hit, Maine Pyaar Kiya yang bergandingan bersama Salman Khan. Pelakon itu yang berkahwin muda dimana ketika itu usianya baru mencecah 21 tahun dengan Himalaya Dassani. Dia kemudiannya melahirkan seorang anak lelaki, Abimanyu Dassani setahun selepas mendirikan rumah tangga.

Antara pasangan selebriti Bollywood yang terhangat, Shahid Kapoor dan isterinya Mira Rajput. Mereka telah mendirikan rumah tangga pada tahun 2015 dan ketika itu, usia Mira 21 tahun dan 13 tahun lebih muda dari suaminya Shahid Kapoor. Setahun selepas itu, pasangan ini dikurniakan seorang puteri yang sangat comel pada Ogos 2016 dan ketika itu Mira baru berusia 22 tahun. Dua tahun kemudian, anak kedua mereka, Zain dilahirkan pada September 2018 pada usia Mira 24 tahun.

Keluarga pasangan artis Genelia D’Souza dan Riteish Deshmukh memang sangat dicemburui. Keluarga mereka sempurna dengan kehadiran anak lelaki mereka yang sangat comel, Riaan dan Rahyl Deshmukh. Genelia melahirkan Riaan ketika dia berusia 27 tahun.

Itulah antara deretan selebriti Bollywood yang sudah pun bergelar ibu pada usia yang muda. Walaupun bersalin dalam usia muda, mereka masih mampu menjaga dan membesarkan anak mereka dengan baik.


Terima Kasih Untuk Semua Kenangan! Netizen Doakan Fizi Ali Dan Shakilla Kembali Bersama

Sebelum ini pada Disember 2021, penyampai radio Suria FM, Fizi Ali memaklumkan dia dan pelakon Shakilla Khoriri mengambil keputusan untuk berpisah selepas tiga tahun hidup bersama.

Fizi atau nama sebenarnya Hafizudin Alimudin, berkongsi berita duka itu di Instagram berkata bahawa keputusan untuk membawa haluan masing-masing itu diambil secara sepakat.

Beritu tersebut telah membuatkan netizen terkejut dan berasa simpati atas apa yang berlaku. Dalam pada itu, netizen juga turut memeriksa akaun kedua selebriti ini dan mendapati kedua-duaanya tidak ada memadam gambar lama mereka.

Pada 1 January 2022, menerusi Instagram milik Shakilla, dia ada memuat naik video kenangan 2021 bersama bekas suaminya itu. Dalam video tersebut, jelas menunjukkan kemesraan mereka berdua.

A post shared by SHAKILLA KHORIRI (@shakillakhoriri)

Video yang dimuat naik oleh Shalilla telah mendapat perhatian netizen. Ramai yang medoakan agar Fizi Ali dan Shakilla kembali bersama sebagai suami isteri.

Semoga Allah satukan family ini sekali lagi, dipanjangkan jodoh keluarga ini hingga ke Jannah

Moga Kalian bersatu semula, moga segala yang terjadi menjad titik permulaan untuk bina mahligai sekali lagi

Fizi berkahwin dengan Shakilla, 32, pada 18 Februari 2018 dan pasangan ini dikurniakan seorang cahaya mata perempuan Ameena Sofia yang kini berusia dua tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Jom Lihat 5 Gaji Tertinggi Selebriti Pada Tahun 2021

Tahun 2021 akan menjadi kebangkitan bagi pembikinan filem. Sebilangan filem besar Hollywood telah mula mengumumkan tayangannya selepas kemerosotan oleh penularan pandemik COVID-19 pada tahun 2020.

Tidak dinafikan, beberapa siri pelakon dan pelakon Hollywood mendapat gaji tinggi pada tahun 2021. Menurut IntepSeleb, berikut adalah 5 gaji tertinggi selebriti pada tahun 2021.

Membintangi filem Don’t Look Up bersama Jennifer Lawrence, Leonardo DiCaprio ternyata menerima gaji lebih tinggi iaitu USD 30 juta. Hanya dengan bayaran dari satu filem, Leonardo masih boleh menduduki tangga teratas bagi selebriti dengan bayaran tertinggi.

Angelina Jolie mendapat bayaran USD 35.5 juta untuk filem Eternals. Menurut IntepSeleb, Itu sudah lebih daripada cukup untuk menjadikannya pelakon kedua dengan bayaran tertinggi di dunia.

Denzel Washington memperoleh USD 40 juta untuk peranannya sebagai detektif rasuah dalam filem The Little Things. Walaupun filem itu hambar di pasaran, Denzel berjaya mencipta sejarah dengan kenaikan gaji tertinggi sepanjang kariernya.

Menurut IntepSeleb, Will Smith dilaporkan memperoleh USD 40 juta untuk filem King Richard, di mana dia memainkan watak bapa bintang tenis Venus dan Serena Williams.

Dwayne Johnson masih kekal sebagai pelakon dengan bayaran tertinggi pada 2021. Dwayne telah membintangi dua filem iaitu Jungle Cruise dan Red Notice. Untuk Jungle Cruise, Dwayne mendapat bayaran USD22 juta.

Manakala Red Notice, beliau dibayar sebanyak USD 20 juta. Secara keseluruhan, Dwayne memperoleh USD42 juta hanya dengan 2 filem sepanjang 2021. Hebat!


Kesian! 5 Selebriti Bollywood Ini Pernah Diboikot Sepanjang Tahun 2021

Kejadian boikot dalam dunia hiburan bukan asing lagi. Bukan sahaja di Hollywood, selebriti Bollywood turut terpalit mengenai isu boikot ini.

Menurut IntepSeleb, berikut merupakan 5 selebriti Bollywood yang pernah diboikot pada tahun 2021.

Salman Khan menjadi pelakon veteran India yang pertama kali menerima boikot daripada orang ramai pada awal 2021. Ini bermula apabila Salman Khan bermain dalam filem berjudul Radhe.

Orang ramai berasa marah dan sakit hati kerana perkataan ‘Radhe’ dianggap menyinggung agama. Disebabkan itu, orang ramai turut memboikot filem Radhe dan juga Salman Khan.

Baru ini foto Shahrukh Khan bersama Perdana Menteri Pakistan, Imran Khan tular di media sosial. Foto ini menimbulkan kontroversi bagi rakyat India kerana Shah Rukh Khan dianggap pro-Pakistan.

Bukan itu saja, filemnya, Ashoka, juga dianngap mempunyai ideologi yang buruk, kerana Shah Rukh Khan memberikan imej yang bertentangan dengan seorang maharaja.

Menurut IntepSeleb, Kareena Kapoor merupakan antara pelakon Bollywood yang sering mendapat boikot daripada orang ramai. Daripada penghinaan ahli kitabi kepada keangkuhannya kerana seringkali menolak filem yang dibayar rendah.

Sama seperti isterinya, suami Kareena Kapoor, Saif Ali Khan juga sering diboikot daripada orang ramai berhubung filemnya yang didakwa menghina penganut Hindu.

Dalam filemnya, Sacred Games 2, Saif Ali Khan disyaki menghina penganut Hindu kerana terdapat satu babak dia mengejek tuhan Hindu.

Dia diboikot melalui filemnya Sooryavanshi yang dianngap sebagai filem Islamofobia. Filem ini menonjolkan ancaman keganasan Islam yang menyeksa masyarakat India.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Elyana Dedah Identiti Doktor Yang Merawat Dirinya Hingga Pulih Kanser

Derita penyanyi Tak Tercapai Akalmu, Elyana, berakhir apabila disahkan bebas dan pulih daripada penyakit kanser limfoma tahap empat yang ditanggung sejak 11 tahun lalu.

Selama ini, Elyana tidak pernah berhenti berharap, jauh sekali menyerah kalah berjuang melawan kesakitan yang dihadapi selama lebih sedekad ketika berdepan dengan ujian penyakit.

Terbaru, Elyana berkongsikan sekali lagi kepada umum mengenai status kansernya itu. Dalam penulisannya itu, dia menyatakan bahawa Allah telah mendatangkan pelangi yang telah lama hilang. Keputusan scannya sangat ajaib apabila kansernya hilang.

Keputusan scan saya sangat ajaib. Kanser hilang

A post shared by Elyana Emrizal (@elyanaofficial1)

Bukan itu saja, dia turut berterima kasih dan mendedahkan kepada umum identiti doktor yang merawatnya selama 10 tahun berdepan dengan penyakit itu.

Alhamdulillah…Inilah doktor saya selama 10 tahun saya sakit. Dr Haris. Terima kasik doktor.

Perkongsian tersebut mendapat reaksi dari rakan artis dan netizen. Ramai yang bersyukur dan memuji tahap kesabaran dan ketekunan Elyana dalam berjuang dengan kanser. Syabas!


“Tolonglah Ni Dah 2022, “- Norkhiriah Kecewa Dengan Penerbit?

Pelakon, Nookhiriah meluahkan rasa kecewa terhadap seorang produser yang dikatakan menawarkan pelakon gandingan “ala kadar” untuk digandingkan bersama dengannya dalam sebuah projek lakonan.

Menerusi posting yang kini sudah dipadam di Instagram, Noorkhiriah memberitahu bahawa dia memerlukan pasukan dan lebih-lebih lagi sparing partner yang bagus untuk membantu antara satu sama lain. Dia juga akui tidak memerlukan pelakon yang terkenal tetapi lakonannya harus ‘ada jiwa dan rasa’.

“Akak dah lama giler jadi pelakon tapi bukan bermakna  akak dah bagus..Maka akak perlukan team..Lebih-lebih lagi sparing partner yang bagus untuk membantu satu sama lain..

Tak perlu femes tapi biarlah lakonan ada jiwa ada rasa. Berlakon ni bukan takat lepaskan batuk di tangga. Kalau citer kelakor lainlah..”-Noorkhiriah

Tambahnya lagi, Noorkhiriah turut menitipkan pesanan buat produser terlibat agar tidak mementingkan keuntungan semata-mata..

“Tolonglah produser jangan fikir untung semata..Stesen dah bagi secukupnya maka agih-agihkanlah..Kalau watak penting pun ko bagi orang ala kadar je..Maka ala kadarlah hasilnya..Sampai bila nak macam ni..Serius..Frust giler akak..”-Noorkhiriah

Walaubagaimanapun pelakon drama siri Nur ini menjelaskan bahawa bukan semua produser bersikap sedemikian dan mengakui dirinya tidak mengambil sikap ‘bermain-main’ apabila melibatkan urusan kerjanya.

“Bukan semua produser macam ni tapi orang bukan nak tengok Noorkhiriah semata. Dia pun nak masuk peti karun..Tapi akak tak memain dengan kerja. Cerita tak best akan jadi best kalau pemainnya betul.

Dan harus diingat di set bukan lagi masa untuk belajar berlakon dengan masa yang limited. Masuk aje set kita sebagai pelakon dan bersedia. Kita bekerja by TEAM.”-Jelas Noorkhiriah

Di akhir luahannya, Noorkhiriah memberitahu bahawa sparing partner itu sangat penting dan leading hanyalah untuk menggerakkan cerita. Tambahnya lagi, berjayanya sesebuah karya bukan kerana seorang pelakon tetapi kerana semua pihak yang terlibat dalam pasukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hazwani Helmi Kongsi Detik Sebelum Kakak Kesayangan Dilamar

Berita perkahwinan penyanyi, pelakon, dan juga aktivis kemanusia Heliza Helmi, bersama usahawan perniagaan jutawan Datuk Seri Mahadi Badrul Zaman mengejutkan orang ramai.

Menurut Berita Harian, masjid akad nikah kedua pasangan ini diadakan di Masjid Tuanku Mizan Abidin, Putrajaya pada 1 Januari 2022 (Sabtu) lalu.

Adik kepada selebriti terkenal Hazwani Helmi yang juga seorang penyanyi dan aktivis kemanusiaan, berkongsi video detik sebelum kakak kesayangannya sah bergelar isteri di akaun Instagram nya sambil berkongsi kapsyen yang cukup istimewa buat pasangan raja sehari itu.

A post shared by 🎯Hazwani Helmi (@hazwanihelmi)

“Beberapa detik sebelum sah menjadi isteri

Selalu dok dengar orang yang nak berkahwin kata “betul ke ni akan kahwin, sebab tak sangka bakal mendirikan rumah tangga”

Barakallahulakuma @nurhelizahelmi dan abang dee @mahadibz welcome to The Helmis Clan

Nanti kita share video-video gambar ya, Tak sempat nak godek-godek lagi gallery. Ni pakai ambil je dulu

Al maklum hari ni adik bongsu on duty! Nanti ika baca dm dan reply ws satu-satu ya

Apa-apa pun doakan moga Allah merahmati hubungan mereka hingga Jannah yang boleh membawa mereka dapat bersama Allah dan Rasul

By the way… Korang!! Doa kita semua dah maqbul!!! Alhamdulillah #hnmtilljannah” tulisnya

Melihat perkongsian Hazwani di Instagram, ramai peminat membanjiri ruangan komen posting tersebut dengan ucapan tahniah dan ada juga yang mengatakan rasa kecewa serta tidak percaya idola mereka telah sah bergelar isteri orang.

“Alhamdulillah. Tahniah kak ja. Saya pula macam tak caya..”

“Tipuuu… Heliza Helmi tak kahwin lagi lah…”

“Kak. Tak percaya. Saya tak leh move on lagi. Why kak.” Komen mereka

Apa-apa pun Murai.my juga turut mengucapkan tahniah kepada Heliza dan suami, semoga bahagia sehingga ke Jannah-Nya, insyaAllah. Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Juliana Evans Tersenarai Sebagai Individu Berjaya Di Malaysia 2021

Pelakon, dan pengacara jelita, Che’ Puan Juliana Sophie Johari Evans atau lebih dikenali sebagai Juliana Evans telah mengharumkan nama negara dan melakar sejarah apabila disahkan oleh ENCYCLOPAEDIA  sebagai salah seorang individu yang berjaya di Malaysia pada 2021.

A post shared by Juliana Sophie Evans (@julianaevans)

“Ini pastinya salah satu sorotan 2021 bagi saya- Disahkan oleh ENCYCLOPAEDIA sebagais alah seorang ‘Individu Berjaya di Malaysia 2021.’. Terima kasih banyak kepada BRITISPEDIA.” ujar Juliana

Menurut Juliana,  beliau menyifatkan pandemik yang berlaku selama 2 tahun telah membuatkannya lebih fokus kepada perniagaan barang kemasnya, Jevans Jewelery. Malah, beliau akui sangat seronok apabila dapat bekerja dari rumah.

“Pandemik selama 2 tahun yang lalu dapat memberikan perhatian penuh untuk menjalankan perniagaan saya @jevansjewelry yang mana saya kini sangat seronok bekerja dari rumah”- kata Juliana lagi

A post shared by J E V A N S by Juliana Evans (@jevansjewelry)

Menerusi hantaran di Instagram nya, Juliana turut menitipkan pesanan kepada orang ramai bahawa dalam masyarakat ini terdapat individu yang akan bersikap judgemental terhadap orang lain.

“Saya cuma ingin menyatakan bahawa dalam masyarakat ini, individu lain akan menjadi sangat judgemental terhdap anda.

Nasihat saya adalah untuk berdiam diri, tutup sebelah mata dan hanya fokus pada diri sendiri sehingga anda berjaya!

Hanya Anda tahu betapa anda bekerja keras dan berapa banyak usaha yang diperlukan untuk sampai ke sana. Jangan biarkan sesiapa berkata sebaliknya”- pesannya

Sebagai info, senarai itu telah dikeluarkan oleh Encyclopaedia dan diterbitkan oleh Britishpedia, sebuah syarikat penerbitan yang terletak di London.


Suka Duka 1 Januari – Dua Penyanyi Langsungkan Perkahwinan, Suami Anita Baharom Meninggal Dunia

Tirai tahun baru 2022, industri seni dikejutkan dengan khabar yang menyedihkan mengenai suami pelakon Anita Baharom yang meninggal dunia pada awal pagi Sabtu.

Menurut laporan media tempatan, suami Anita, Allahyarham Mohd Ismadi Ismail, 50 menghembuskan nafas terakhir di kediamannya di Shah Alam, di sini, kira-kira jam 8 pagi.

Difahamkan, Allahyarham Ismadi yang juga bekas wartawan dan penerbit stesen televisyen meninggal dunia di dalam tidur ketika berada di ruang tamu kediaman mereka.

“Dukacita saya memaklumkan bahawa suami tercinta, Ismadi Ismail telah menghembuskan nafas terakhirnya awal pagi tadi, 1 Januari 2022 (Sabtu).

“Mohon doa dari saudara dan sahabat semua semoga rohnya ditempatkan dikalangan orang2 yang beriman,” tulis Anita di laman Instagram miliknya.

Jenazah Ismadi selamat dikebumikan di Tanah Perkuburan Meru, Klang selepas waktu Zohor pada hari yang sama.

A post shared by Anita Bt Baharom (@anitabaharom)

Dalam perkembangan lain, dua penyanyi terkenal Heliza Helmi dan Azzam Sham selamat mendirikan rumahtangga bersama pilihan hati masing-masing.

Heliza yang juga pelakon dan aktivis kemanusiaan telah sah bergelar isteri kepada jutawan perniagaan, Datuk Seri Mahadi Badrul Zaman dalam sebuah majlis akad nikah di Masjid Tuanku Mizan Zainal Abidin, Putrajaya.

Heliza sah menjadi isteri Mahadi dengan sekali lafaz menerima mas kahwin berupa sebentuk cincin dan senaskhah al-Quran dan pasangan ini telah diraikan dalam sebuah majlis di sebuah hotel terkemuka pada Ahad.

Buat Azzam, kisah percintaannya bersama penyanyi Sheryl Shazwanie sebelum ini bukan lagi rahsia apatah lagi mengikat tali pertunangan pada September lalu. Hanya dengan sekali lafaz, Azzam atau nama sebenarnyaMuhammad Azzammuddin Lop, 25, dan Sheryl sah bergelar suami isteri di Masjid Nurul Ehsan, Taman Medan, Petaling Jaya.

A post shared by Azzam Sham (@azzam_sham)

Juara Big Stage 2020 itu menyerahkan mas kahwin bernilai RM300 dan berbelas dulang hantaran. Bagaimanapun, jumlah wang hantaran dirahsiakan atas permintaan keluarga mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Korang Memang Tak Kenang Budi”-Rita Rudaini Pertahan KJ Mengenai Suntikan Dos Penggalak Keempat

Pelakon, Rita Rudaini tampil mempertahankan Menteri Kesihatan, Khairy Jamaluddin (KJ) berhubung kajian yang sedang dijalankan oleh Kementerian Kesihatan (KKM) untuk memberikan suntikan dos keempat.

Menerusi Insta Stories, Rita memaklumkan sebelum ini KJ telah membawa rawatan dan alternatif buat rakyat Malaysia. Namu, kini terdapat segelintir warganet meluahkan amarah terhadap Menteri Kesihatan itu.

“Habis madu sepah dibuang. Dulu dia lah tolong korang bawak  masuk penawar untuk korang.. Korang puji, korang puja dia, korang marah orang lain..Korang kata penawar tu ‘ikhtiar’.

Sekarang korang nak marah dia nape?-Soal Rita

Tambahnya lagi, dia turut menyifatkan warganet sebagai tidak mengenang budi kerana tidak memikirkan usaha yang telah dilakukan oleh KJ.

“Korang ni memang tak kenang budi. Mana ‘IKHTIAR’ korang? Dah tercicir? Buster tu ‘mak segala ikhtiar’ tau. Korang ni memang tak kenang jasa dia. Dulu dia bagi 1, korang mintak 2. Sekarang dia bagi lebih.

Korang marah nape? Bukan kena bayar pun..Korang ni memang tak kenang dk untung! Biasalah..YB kena ingat, melayu mudah lupa.”- ulas pelakon ini

Menerusi laman Twitter,  KJ tampil memberi penjelasan terhadap ‘kemarahan’ seorang pengguna media sosial berhubung kajian yang sedang dijalankan oleh KKM untuk memberikan suntikan dos keempat.

“Buat masa ini kita tahu satu dos pengalak siperlukan. Lebih dari itu, kita kaji dari masa ke semasa bila data saintifik baharu muncul.

Yang penting respons kita ikut data yang baharu. Ini yang dimaksud respon yang evidence-based.”-Jelas KJ

Buat masa ini kita tahu satu dos penggalak diperlukan. Lebih dari itu, kita kaji dari masa ke semasa bila data saintifik baharu muncul. Yang penting respons kita ikut data yang baharu. Ini yang dimaksud respon yang evidence-based.

— Khairy Jamaluddin 🇲🇾🌺 (@Khairykj) January 2, 2022


Ketua Juri Jawab Dakwaan SFMM36 Hilang Taring Gara-Gara Ramai Penyanyi Ganti

Semi Final Muzik-Muzik 36 (SFMM36) telah pun melabuhkan tirainya dengan menyaksikan 12 buah lagu berjaya mara ke Anugerah Juara Lagu 36 (AJL36) yang dijangka berlangsung pada Februari kelak.

Bagi edisi kali ini, seramai tiga orang penyanyi akan mempersembahkan dua buah lagu mereka di dalam AJL36 terdiri daripada Aina Abdul (Sepi dan Nafas Cinta duet bersama Khai Bahar), Naim Daniel (Purnama dan Lara duet bersama Haqiem Rusli serta Hael Husaini) serta Haqiem Rusli (Mimpi dan Lara duet bersama Naim Daniel dan Hael Husaini).

9 buah lagu yang turut berjaya adalah Boneka (Ernie Zakri), Pelukan Angkasa (SOG & Shila Amzah), Salahku (Yonnyboii), AEWO (Shiha Zikir), Angkara (Siti Nordiana) Cinta (Marsha Milan) dan Intan Payung (Noraniza Idris & Bunga).

Dalam pada itu, di media sosial segelintir netizen mempertikaikan mengenai kelibat beberapa finalis SFMM36 yang tidak kelihatan dan digantikan dengan penyanyi-penyanyi lain. Malah, mereka turut menyifatkan edisi kali ini seperti sudah hilang taringnya.

Susulan itu, penerbit Datuk Mohkzani Ismail yang merupakan ketua juri bagi SFMM36 dan penerbit eksekutif Muzik-Muzik, Jamil Hassan tampil menjelaskannya. Menurut Jamil, keputusan beberapa penyanyi asal untuk tidak dapat membuat persembahan pada pusingan separuh akhir itu tidak diambil sewenang-wenangnya. Ini kerana pihak mereka hanya membenarkan mereka berbuat demikian atas beberapa faktor.

“Ada masalah dan ketidakbolehan mereka untuk buat persembahan ketika SFMM36. Pertimbangan ini kami ambil berdasarkan beberapa faktor seperti masalah kesihatan dan sudah merancang perjalanan mereka untuk menunaikan umrah. Malah, kami juga harus juga pertimbangkan dengan keadaan semasa” jelas Jamil

Tambah Mokhzani pula, mereka sememangnya inginkan penyanyi asal untuk membuat persembahan pada malam itu namun jelasnya mereka lebih mengutamakan kualiti pada sesebuah lagu.

“Penyanyi bukannya saya nak kata tidak penting, tetapi kami membuat penilaian kepada lagu yang dipertandangkin itu sendiri. Jadi apa yang kami lakukan, kami telah berbincang dengan syarikat rakaman yang terlibat, siapakah penyanyi yang sesuai untuk menggantikan penyanyi-penyanyi yang tidak dapat menyanyikan pada pentas Semi Final.

“Kami membuat persetujuan bersama dan kesesuaian penyanyi yang menggantikan penyanyi asal juga diambil kira dari segi kualiti, suara dan kesesuaian melodi dengan lagu itu.

“:Disini, ingin kami tekankan sebenarnya memang kami mahukan penyanyi asal tetapi memandangkan dengan kekangan penyanyi tersebut kami terpaksa teruskan juga. Kalau diikutkan dari segi senarai penyanyi, 90% kami dapat bawakan penyanyi asal hanya segelintir yang tidak dapat membuat persembahan” kata Mokhzani

Mokhzani dan Jamil ditemui Murai.my secara virtual usai SFMM36 melabuhkan tirainya pada malam Ahad.

Selain maestro muzik itu, penilaian 30 buah lagu SFMM36 turut dibuat oleh juri-juri professional yang lain terdiri daripada Datuk Syafinaz Selamat, Datuk Acis, Helen Yap, LY, Chaan dan Altimet.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kos Kuarantin Tu Bawah Kerajaan Atau Persendirian’- Fizz Fairuz Persoal Isu Kos Umrah?

Pelakon senior tanah air Dato Fizz Fairuz bangkitkan isu kos kuarantin jemaah yang bakal pulang dari Umrah di tanggung oleh kerajaan atau persendirian di akaun Instagram nya menarik perhatian orang ramai.

Berikutan pengumuman kerajaan baru-baru ini yang mengeluarkan kenyataan jemaah Umrah perlu menjalani kuarantin di pusat kuarantin yang ditetapkan, membuatkan pelakon ini bersuara tentang isu kos kuarantin sama ada perlu dibiayai sendiri atau ditanggung kerajaan.

“Saya nak tanya sikit, yang balik dari Umrah kena kuarantin under NADMA kan?

So soalan nya kos kuarantin tu under kerajaan atau persendirian ek?

Atau ada sesiapa dari NADMA boleh jawap?” Soalnya

Melihat persoalan yang diajukan oleh Fizz Fairuz di Instagram nya, ramai warganet berkongsi jawapan mereka di ruangan komen pelakon tersebut.

“Dengar berita kelmarin kos kuarantin under diri sendiri atau under agensi Umrah yang bawa tu. So, basically kalau under agensi Umrah tu kosnya bertambah lah.”

“Ada dua pilihan. Kalau pusat kuarantin yang sediakan kerajaan adalah percuma, tapi kebiasaanya fasiliti hanya seperti bilik-bilik asrama di fasiliti kerajaan.

Pilihan kedua hotel-hotel, kebiasaanya pilihan yang ini adalah ditanggung jemaah sendiri. Agensi Umrah kalau tak silap, mereka sudah kenal pasti 5k-10k bilik hotel untuk dijadikan pusat kuarantin kepada mana-mana jemaahnya.” Komen mereka

Setelah bertanya tentang kos kuarantin di Instagram nya, pelakon ini mendapat maklumat bahawa jemaah Umrah perlu tanggung kos kuarantin sendirian. Berang dengan hal tersebut, Fizz berharap isu tentang kos kuarantin ini dapat di ulas oleh pengacara terkenal Iesya Toh.

“Persoalan nya sekarang, kenapa letakkan syarat perlu kuarantin wajib?

Pada saya boleh je kuarantin dirumah dimana mereka yang stay di KL.. Yelah mana yang jauh-jauh tu mungkin mereka takut sekiranya ada jangkitan..

Tapi kos tu kenapa mereka kena tanggung? Seorang boleh cecah 1K++ tau.. Lepas tu diwajibkan pulak..

Kalau orang tu tak berkemampuan mcam mana? Dia orang balik Umrah, bukan pergi holiday makan angin. Kalau makan angin lantak dia orang lah.. Ini balik dari Umrah… @iesyatoh2 @iesyatoh_ Mohon penjelasan sikit..” Soalnya lagi


Minat Heliza Helmi Sejak 2019! Nurulhidayah Kongsi Perbualan Mahadi Mengenai Calon Isteri

Umum mengetahui penyanyi Heliza Helmi telah sah bergelar isteri kepada Datuk Seri Mahadi Badrul Zaman dalam sebuah majlis akad nikah di Masjid Tuanku Mizan Zainal Abidin, Putrajaya pada 1 Januari 2022.

Namun siapa sangka, Heliza sebenarnya merupakan gadis idaman yang diimpikan oleh jutawan perniagaan itu sejak tahun 2019. Menerusi posting di Instagram, anak kepada presiden UMNO, iaitu Datuk Nurulhidayah Ahmad Zahid Hamidi mendedahkan tangkap layar perbualannya bersama Mahadi suatu ketika dahulu.

“Semua sudah tertulis. Dapat jugak dia ‘dream girl’ dia sejak 2019 dia ‘teropong’ dari jauh”- dedah Nurul

Tambah Nurulhidayah atau lebih dikenali sebagai Nurul, dia sudah memperkenalkan ramai calon isteri kepada Mahadi namun, sudah ditakdirkan bahawa Heliza adalah jodoh terbaik buatnya.

“Kenalkan dengan ramai  jugak tapi dia nak njugak DREAM GIRL dia sampai dapat. Owhh wel. Alhamdulillah dapat dah!”- kata Nurul lagi

A post shared by Nurulhidayah Ahmad Zahid (@nurul.zahid)

Kami di Murai MY  mengucapkan selamat pengantin baru buat Datin Seri Heliza Helmi dan Datuk Seri Mahadi Badrul Zaman. Semoga kekal hingga ke Jannah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Avaa Vanja Failkan Injunksi Demi Halang Anak Perempuannya Ikut Suami Ke Luar Negara

Pendengaran kes hadhanah pelakon Avaa Vanja bermula pada hari ini di Mahkamah Tinggi Syariah setelah beliau memfailkan perceraian terhadap suaminya, Aamil Sulaiman pada 2 Disember tahun lepas.

Peguam Syarie Nurul Hafidzah dan Zeti Zulkifli berkata anak guam beliau memohon agar diberi hak penjagaan sementara menunggu permohonan hadhanah penuh diputuskan kerana anak guam khuatir kebajikan dan akidah anak terabai sekiranya tidak dijaga beliau.

“Avaa juga memfaikan injunksi bagi menghalang anak beliau dibawa keluar negara oleh suami beliau yang turut mempunyai kewarganegaraan Amerika Syarikat dan anak beliau juga mempunyai kewarganegaraan negara itu,” kata Nurul Hafidzah.

Pada 28 Disember, proses sulh hadhanah dan sebutan pertama kes cerai di Mahkamah Tinggi Syariah telah pun dijalankan.

Pagi tadi, Hakim Mahkamah Tinggi Syariah telah membenarkan kedua-dua permohonan injuksi dan interim hadhanah. Ini bermaksud, Avaa telah berjaya dalam kedua-dua permohonan.

Dengan keputusan mahkamah tersebut, Avaa telah diberikan hak penjagaan sementara dan injunksi interim bagi menghalang anak beliau dibawa keluar dari negara.

Media melaporkan yang Avaa membuat langkah pertama untuk memfailkan perceraian kerana beliau berpendapat bahawa rumah tangganya tidak dapat dipelihara jika dia terus tinggal bersama suaminya.

Avaa berharap tindakan undang-undang yang diambil dapat menyelesaikan masalah rumah tangganya dan memohon doa daripada semua pihak supaya semuanya berjalan dengan lancar.

Saiful Ridzuan, Pengurus krisis dan jurucakap Avaa Vanja dari firma pengurusan krisis Saiful Ridzuan Public Relations And Communications berkata Avaa berterima kasih kepada semua pihak yang menyokong beliau semasa sedang mengharungi konflik rumah tangganya dan pelakon tersebut mensasarkan keputusan yang positif bagi semua pihak.


Dituduh Talam 2 Muka? Youtuber Popular Aqil Zulkiflee Tuntut Permohonan Maaf & Pampasan RM1 Juta

Pemenang trofi kategori YouTuber Popular yang kali pertama diperkenalkan pada Anugerah Bintang Popular Berita Harian (ABPBH) ke-34 November lalu, Aqil Zulkiflee tidak mengambil ringan tuduhan fitnah melalui platform media sosial apabila menuntut permohonan maaf dan pampasan RM1 juta terhadap seorang wanita yang didakwa telah memfitnahnya.

Pengurus Krisis dan jurucakap Aqil Zukiflee, Saiful Ridzuan dari firma pengurusan krisis Saiful Ridzuan Public Relations And Communications berkata yang notis tuntutan tersebut telah dihantar melalui serahan tangan dan pos berdaftar oleh firma guaman yang dilantik pada minggu ini.

“Aqil Zulkiflee mengambil tindakan undang-undang tersebut bagi melindungi jenama peribadi, imej dan reputasi beliau,” kata Saiful Ridzuan.

Pada 24 Disember tahun lalu, seorang wanita yang dikenali dengan nama Siti Solehah Mohamed Ali yang menggunakan aplikasi Facebook dengan nama pengguna Auntie Soleha telah memuatnaik, menulis dan menerbit satu penyiaran yang didakwa berbaur fitnah.

Melalui kenyataan-kenyataan yang dimuatnaik, wanita tersebut telah menulis dan membuat dakwaan yang Aqil adalah seorang yang sombong dan berlagak, berpura- pura baik di dalam media sosial beliau, tidak beradab, penipu, tidak hormat kepada peminat dan orang tua, tidak suka kepada kanak-kanak dan merupakan seorang
yang talam dua muka.

Peguam Nurul Hafidzah Hassan dan Zeti Zulkifli dari firma guaman NHA Advocates & Solicitors yang mewakili Aqil Zulkilfee menegaskan yang komen-komen yang dilemparkan oleh individu tersebut kepada anak guam jelas menunjukkan yang ianya bersifat fitnah, palsu dan kesemuanya merujuk kepada anak guam beliau.

“Anak guam telah menerima pelbagai reaksi negatif daripada masyarakat berikutan komen-komen yang tidak benar yang telah menjatuhkan reputasi dan mencalar kredibiliti beliau,” kata Nurul Hafidzah.

Kenyataan-kenyataan fitnah yang telah dimuatnaik di akaun Facebook tersebut telah dikongsi sebanyak 110 kali dan menerima lebih dari 350 reaksi dari netizen termasuk sorotan skrin yang dikongsikan lebih dari 1200 kali oleh seorang pengguna akaun di laman media sosial tersebut.

Aqil mengambil tindakan undang-undang tersebut kerana mendakwa sikap tidak bertanggungjawab individu tersebut telah menyebabkan beliau mengalami malu, tekanan emosi dan kesedihan apabila masyarakat mempercayai dakwaan kenyataan-kenyataan fitnah yang ditulis. Jika tiada permohonan maaf dibuat dalam masa tujuh hari dan pembayaran RM1 juta atau gantirugi yang setimpal dibayar kesan daripada tindakan menyebarkan sebaran fitnah tersebut, Aqil akan terus memfailkan tuntutan di mahkamah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Terpedaya” – Adibah Noor Mohon Peminat ‘Report’ Akaun Lama Instagram Miliknya

Sebelum ini, penyanyi Adibah Noor pernah meluahkan rasa kecewa dan sedih apabila akaun Instagram miliknya telah digodam oleh pihak yang tidak bertanggungjawab.

Terkini, peserta Gegar Vaganza 8 (GV8) itu meminta peminat dan pengikutnya untuk bersama-sama membuat laporan, berhenti mengikuti serta menyekat akaun lama Instagram nya. Ia kerana akaun yang mempunyai 157 ribu pengikut itu bakal dijual dan dikhuatiri akan memperdayakan lebih ramai pihak.

“Mintak baca dan buat tindakan dengan segera:

1. Kalau dulu anda pernah follow akaun instagram saya adibah_noor, sekarang namanya dah ditukar oleh lah*nat bast*rd hacker kepada @alipektasofficial . Jadi sila UNFOLLOW dan REPORT, BLOCK

2. Dia nak jual akaun tu. Jangan terpedaya” pesan Adibah menerusi media sosial nya

Menjengah ke ruangan komen hantaran di Instagram, rata-rata pengikutnya telah berbuat seperti yang dipinta oleh penyanyi itu dan turut mengecam tindakan pihak tersebut yang disifatkan mereka sebagai melampau.

Untuk info, sebelum ini akaun tersebut merupakan pautan rasmi Adibah untuk berkongsi perkembangan dirinya serta menjalankan perniagaan atas talian. Namun, ia tidak dapat dipulangkan kembali kepadanya berikutan pihak tersebut meminta sejumlah wang sebagai syarat.

Susulan itu, Adibah telah mewujudkan sebuah akaun Instagram baru yang kini didaftarkan sebagai @adibahnoormohdomar.


“Boleh Beli Basikal Budak 2 Bijik Woi.”-Sharnaaz Ahmad Berang Harga Mainan Kanak-Kanak Terlalu Mahal

Pelakon, Sharnaaz Ahmad meluahkan rasa kecewa terhadap sebuah kedai menjual permainan kanak-kanak berikutan harga mainan yang disifatkan sebagai  ‘tidak masuk akal’.

Menerusi Insta Stories, Sharnaaz menyelar kedai tersebut yang dikenali sebagai Toy World Malaysia agar tidak menganayai orang lain dengan jualan harga mainan yang sangat mahal.

“Toy World @TOYWORLDONLINE nak meniaga boleh, Tapi jangan sembelih orang hidup-hidup belum masuk raya haji lagi!!”- pesan Sharnaaz

Tambahnya lagi, dia turut mempersoalkan pihak Toy World dengan jualan harga sebuah mainan yang bernilai RM550 dan meminta pihak terlibat untuk membalas pertanyaan yang diajukan menerusi direct messages (DM).

“Apa ke binatang minion pekak letak battery 6 bijik kat kaki hang sembelih orang RM550. Boleh beli basikal budak 2 bijik woi.  Reply DM aku sibaittt”-tegas Sharnaaz

Sehingga artikel ini ditulis, tiada sebarang kenyataan lanjut dibuat oleh pihak Toy World Malaysia.


Jejaskan Imej ? Aubrey Suwito Ulas Konsep Program Realiti TV Beri Penyanyi Pelbagai Genre Lagu

Komposer terkenal, Aubrey Suwito menerusi akaun Twitter miliknya memberi pendapat terhadap konsep program realiti televisyen (TV) yang cuba mengetengahkan pelbagai lagu kepada penyanyi-penyanyi yang menyertainya untuk kelihatan sebagai penyanyi yang serba boleh.

Menurut Aubrey, tindakan sedemikian bukan sahaja akan membuatkan penonton keliru malah dalam masa akan menjejaskan imej penyanyi-penyanyi yang terlibat. Namun begitu, katanya lagi, tidak dinafikan ada diantara penyanyi tersebut mampu membawa lagu pelbagai genre dengan baik.

“Penerbit program realiti nyanyian TV Malaysia gemar ‘menguji’ para peserta dengan semua jenis lagu kepada mereka, kononnya ‘artist versatile’ la tu. Saya rasa ia akan mengelirukan penonton, dan ia akan menjejaskan imej artis tersebut untuk jangka masa yang panjang.

“Namakan SATU nama besar artis yang ‘versatile’! Ya mungkin ada diantara mereka mampu lakukan pelbagai genre dengan baik, tetapi apa yang saya tahu secara fakta nya, mereka akan menolak genre yang tidak bersesuaian dengan mereka;

“Adakah benar, serba boleh itu sesuatu yang penting?” soal Aubrey

Dalam pada itu, Aubrey turut memberi contoh bagaimana seorang penyanyi wanita diberi lagu penyanyi lelaki yang agresif dan dipertikaikan kemampuan penyanyi wanita itu yang tidak kelihatan ‘cukup lelaki’ menyanyikannya. Bagaimanapun, jelas Aubrey dia menyifatkan tidak salah buat produksi tampil dengan idea memberikan lagu yang pelbagai kepada para peserta sebagai sebuah hiburan namun ia harus diadili oleh juri dengan bijak dan tepat.

“Dan jika anda benar-benar perlu memberikan lagu-lagu tersebut kepada mereka untuk hiburan, juri perlu menjadi bijak dan memberikan komen tepat. Sebagai contoh, bagaimana anda boleh berikan penyanyi wanita lagu lelaki yang agresif dan kemudian menyifatkannya tidak ‘cukup lelaki’?”soalnya lagi

Di kesempatan itu, Aubrey memberi pandangan secara peribadi dan sebagai pesanan buat dirinya dengan mendedahkan sama sekali tidak akan mengadili sebuah lagu yang dinyanyikan semula dengan versi yang asal. Jelasnya tujuan ia dibuat sedemikian adalah bagi memberikan kelainan kepada lagu itu dan menjadi kreatif.

“Secara peribadi, saya tidak akan mengadili sebuah lagu ‘cover’ yang diberi nafas baru dan bandingkannya dengan yang asal. Tujuan utama lagu itu dibuat semula, terutama jika anda bukan penyanyi asal adalah kerana ingin melihat penyanyi itu tukarkannya. Itulah muzik. Itulah kreatif” kongsi Aubrey

Sekadar info, setakat artikel ini ditulis bebenang ciapan itu kini telah mendapat 2 ribu ulang kicau serta disukai oleh hampir 5 ribu pengguna laman Twitter.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dosa Fitnah Tu Besar Ya”- Aqil Zulkiflee Akui Kehidupan Terjejas Akibat Difitnah

Pemenang trofi Kategori Youtuber Popular pada Anugerah Bintang Popular Berita Harian (ABPBH) ke-34, Aqil Zulkiflee mengakui pelbagai perkara dalam kehidupannya kini telah terjejas berikutan difitnah di media sosial baru-baru ini.

Menerusi luahan yang dibuat menerusi Insta Stories, Aqil memberitahu dia mengambil keputusan untuk berdiam diri selama ini walaupun mendapat ejekan dan makian daripada orang lain.

“Orang mengejek, memaki, mengata macam-macam selama ni Aqil diam je. Kita manusia ada kekurangan, kelemahan, kesalahan masing-masing.

Tapi kalau dah sampai fitnah nak jatuhkan reputasi, bisnes orang, tu memang melampau. Dosa fitnah tu besar ya..”-luah Aqil

Meskipun kehidupannya terjejas,  namun dia bertindak untuk tidak menunjukkannya kerana harus meneruskan kerja dan menghiburkan orang lain.

“Sampai terjejas macam-macam dalam hidup Aqil. Tapi Aqil tak boleh tunjuk semua sebab kena teruskan kerja, hiburkan orang seperti biasa, kerja macam biasa.

Berani kerana benar. Allah kan ada.”- katanya

Dalam pada itu, Youtuber ini akan menceritakan perihal yang terjadi di laman Youtube nya kelak apabila kes mahkamah telah selesai . Buat masa ini,  dia hanya akan membiarkan peguamnya menjawab segala pertanyaan yang diajukan.

“Aqil akan ceritakan kesemuanya di Youtube bila kes mahkamah selesai. Buat masa sekarang Aqil diam & biar peguam saa balas segala pertanyaan.”- katanya lagi

Baru-baru ini, Murai MY melaporkan Aqil telah mengambil tindakan undang-undang selepas terdapat pihak yang memfitnahnya dengan pelbagai tohmahan. Antaranya seperti dia dikatakan sebagai individu  yang sombong,tidak suka kepada kanak-kanak dan beberapa tuduhan lain.

Susulan itu, tindakan undang-undang tersebut dibuat selepas nama baiknya terjejas dan turut alami tekanan perasaan apabila  terdapat mereka yang mempercayai kenyataan fitnah yang ditulis.


Iesya Toh Berang Budak Rohingya Makin Berani Mengugut Minta Sedekah

Pengacara, Iesya Toh sebelum ini pernah berkongsi video kanak-kanak lelaki warga Rohingya yang tiba-tiba marah terhadap pemandu kereta di Instagram nya kini tular sekali lagi.

Iesya Toh muat naik video terbaru di mana kanak-kanak lelaki yang sama kelihatan meminta sedekah kepada orang awam, namun kali ini gayanya lebih berani dengan mengeluarkan kata-kata berbaur ugutan apabila tidak mendapat wang sumbangan dari orang ramai.

Melihat kegiatan sindiket kanak-kanak warga asing meminta sedekah seperti ini semakin berleluasa, pengacara terkenal ini mahu pihak berkuasa mengambil serius terhadap isu tersebut.

A post shared by Iesya_Toh 2 (@iesyatoh2)

Silap laa kalau @pdrmsia_official tak buat operasi!!!

Hantar balik kat kaum dia! Tengok huru hara macam mana kat sana!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Noorkhiriah Kecewa Dipermainkan! Bayaran Dari Produksi Tidak Masuk Akal, Beri Alasan Salah ‘Deal’

Pelakon Noorkhirah meluahkan rasa kecewa terhadap tindakan sebuah produksi yang bersikap tidak acuh mengenai tawaran berlakon yang diberikan kepada nya.

Menurut Noorkhiriah, segalanya telah dimuktamadkan kepadanya termasuk isu bayaran yang dipersetujui. Namun, selepas itu tawaran tersebut ditarik semula berikutan produksi menjelaskan kesilapan mereka.  Jelas pelakon berbakat besar itu, pendedahan tersebut terpaksa dibuat kerana merasakan dirinya dipermainkan.

“Inilah nasib anak seni macam akak..Dulu Akak merajuk kejap pasal ini laa..Tunggu nak shooting je tiba-tiba  cakap nama tak lepas dekat stesen..

“Habis itu yang korang call setiap masa setiap saat itu apa? Akak manusia biasa yang punya hati punya perasaan..Sesabar-sabar manusia hilang juga sabarnya..

“Akak tak marah tapi lebih pada frust..Moga Allah gantikan dengan yang lebih baik..apa-apa ajelah asalkan tidak menyakitkan hati” luah Noorkhiriah

Dalam perkembangan lain, menerusi hantaran di Instagram sebelum ini Noorkhiriah seolah-olah memberi bayangan situasi yang berlaku terhadap diri dan kariernya.

“Bukan kat sini nak meluah rasa sebenarnya tapi ya saya agak geram dengan dunia tipu-tipu ini

“Itu ibarat petunjuk dari Allah..Seolah-olah macam nak gitau ‘Sudah-sudahlah Khiriah..Dunia ini bukan untuk kamu lagi’..”-kongsinya

Noorkhiriah atau nama penuhnya Noorkhiriah Binti Ahmad Shapie memberitahu bahawa isu yang terjadi baru-baru ini adalah berbeza namun ia berkait rapat dengan satu perkara yang sama.

“Satu-satu jalan yang buruk ditunjukkan..Maka Pandai-pandailah Noorkhiriah ini membuat pilihan. Semalam kisahnya lain.

Harini kisahnya lain tapi keduanya sama. Berkait rapat dengan dunia. Saya punya MARUAH.”- katanya lagi

Baru-baru ini, Murai MY melaporkan luahan Noorkhiriah terhadap seorang penerbit yang dikatakan menawarkan pelakon gandingan “ala kadar ” untuk digandingkan bersama dengannya dalam sebuah projek lakonan.


“Beli Peranti Ni Kat Shopee Ka”-Mudah Tertanggal, Azad Jazmin Persoal KJ Tentang Kualiti Peranti Pengesanan Digital

Pelakon dan pelawak, Azad Jazmin tampil mempersoalkan pihak kerajaan mengenai kualiti peranti pengesanan digital bagi individu yang pulang menunaikan umrah.

Menerusi Insta Stories, Azad mengakui idea pemakaian peranti tersebut merupakan idea yang bagus. Namun, Azad mendedahkan peranti yang disediakan oleh pihak kerajaan itu tidak berkualiti dan mudah tertanggal.

“@khairykj YB beli peranti ni kat Shopee ka YB. Tak sampai 24 jam dah automatic tercabut. Belilah hat kualiti sikit YB nah. Take care YB.”- ujar Azad

Tambahnya lagi, dia turut berkongsi tangkap layar perbualannya bersama seorang doktor perubatan yang ingin datang ke rumahnya untuk menukar gelang tersebut. Dalam perbualan itu, kelihatan Azad memberi beberapa teguran berkaitan.

“Buat malu Malaysia saja gelang tak sampai 12 jam dah lingkup.”- katanya lagi

Dalam perbualan yang sama, suami kepada pelakon Eira Syazira ini turut memerli Menteri kesihatan, Khairy Jamaluddin untuk tidak menamakan peranti itu sebagai barangan buatan dari Malaysia.

“Saya mintak Doktor pesan kat KJ, tolong jangan letak peranti ni buatan Malaysia, sebenarnya nama yang sesuai untuk peranti ialah ‘Buat Malu Malaysia’.” katanya lagi

Memetik laporan Berita Harian, KJ telah mengumumkan semua individu yang menjalani tempoh kuarantin selama tujuh hari selepas pulang menunaikan umrah, diwajibkan untuk memakai peranti pengesanan digital.

Pelaksanaan pemakaian peranti itu dibuat berikutan terdapat 30 daripada 49 kes baharu COVID-19 membabitkan varian Omicron di Malaysia adalah kes import dari Arab Saudi, yang dikesan pada 23 dan 23 Disember lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Satu Parcel Pun Takde’- Zarina Anjoulie Geram Dengan Syarikat Penghantaran?

Selebriti dan usahawan, Zarina Anjoulie berkongsi rasa geram di akaun Instagram nya baru ini. Menurut Zarina, sewaktu dirinya bersantai di rumah tiada sebarang bungkusan di terima.

Tetapi apabila keluar bercuti, wanita ini mengatakan dirinya menerima banyak notifikasi bungkusan telah dihantar namun apabila lihat di rumah Zarina mengatakan tiada satu bungkusan pun yang sampai.

“Aku bengang tul la.. Selama aku kat rumah takde anjing kucing postage orang nak sampai…

Tapi kat umah aku satu parcel pun takde..

Melihat perkongsian selebriti tersebut, orang ramai memberi komen dengan mengakui pernah mengalami pengalaman yang serupa seperti Zarina.

“Ada courier memang gitu. Dia orang selalu scan awal dah delivered.. Tapi barangnya sampai kemudian.. Bila tanya, kata sebab nak jimat masa”

“Kan… Memang macam tu. kalau call pun sama. Time free tak ada dia orang nak call. Time tengah drive semua nak call, semua nak mesej”

“Hahaha sama lah macam tu juga ei geram aku”

“Hahaha samalah Anju. Time aku terperuk dekat rumah tak ada pula courier datang. Time aku dah keluar, ehh time tu pula dia deliver awal” komen mereka


Nam Ron Belanja Foto Separuh Bogel Dan Kapsyen Sebut Nama Allah? Rakan Artis & Peminat Terkejut

Pelakon senior berbakat, Nam Ron memuatnaik foto yang cukup sensasi dan mencuri perhatian ramai termasuklah para peminat dan rakan artis di Instagram nya.

Foto yang dimuatnaik pelakon ini kelihatan seakan-akan berbogel, dengan menutupi bahagian pinggang dan peha dengan bantal dan patung unicorn. Tapi bila diperhati betul-betul pelakon veteran ini memakai seluar pendek sebenarnya.

Selain foto, kapsyen yang dikongsikan juga menarik perhatian ramai kerana setiap apa yang dikatakan penuh makna tersendiri untuk dicerna bagi sesiapa yang membacanya.

Berbuat baiklah dengan semua orang tak kira siapa mereka.

Ibu, bapa, saudara mara, jiran tetangga, muda, tua, baik, jahat, kaya, miskin, Islam atau tak, tak kira apa bangsa, warna kulit, cantik, hodoh,  perempuan, lelaki, ahli maksiat, ahli agama, ada agama atau tak, pelacur, pencuri, kaki mabuk, mat gian, mat rempit, cacat atau tidak, rockstar, pornstar, bla bla bla kerana kita semua adalah sama makhluk tuhan sekalian alam.

Dan, bergantung penuhlah dengan Allah kerana Dialah yang menggerakkan setiap sesuatu. Dialah yang bagi petunjuk dan Dialah yang menyesatkan. Bukan kita.

Perkongsian Nam Ron di Instagram membuatkan rakan selebriti dan para peminat membanjiri ruangan komen, dengan memberi pandangan masing-maisng terhadap apa yang dikongsikan oleh pelakon senior itu.

“Hahaha abang!!!! Tapi kapsyen win!!” @ameliath

“Ini level extreme! Tak tercapai akal!” @ghazabubakar

“2 benda yang saya curious. 1.Gambar separuh bogel? 2.Ayat ‘Dia yang menyesatkan’. Bersangka baik, mungkin IG ini kena hack”

“Jangan cakap pasal Allah dengan gambar sebegini. Tunjuk aurat. Macam mempersendakan tuhan pun ada. Dah tua buat cara tua”

“Bang.. Maaf, saya rasa kapsyen dengan gambar macam tak sesuai.. Matlamat tak menghalalkan cara. Jangan marah bang” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tiada Diskriminasi, Lana Nordin Kongsi Suasana Keluarga Mertua Sambut Hari Natal

Muat naik terkini pelakon Lana Nordin di Instagram menarik perhatian orang ramai, video yang mempamerkan suasana sambutan Hari Natal bersama keluarga mertuanya itu kelihatan santai dan bersahaja.

Menurut Lana begitulah cara keluarga mertuanya meraikan Krismas bersama ahli keluarga, malah pelakon ini juga turut mengatakan meski mereka berbeza agama, adat dan budaya namun semua ahli keluarga mertuanya itu saling menghormati dan menerima seperti keluarga sendiri.

A post shared by Lana Nodin❤David Mckienzie (@lananodinmckienzie)

“Baru la ada masa untuk share how my in law celebrate CHRISTMAS dan semua dalam video ini adalah family kami di sini..

Sesungguhnya walaupun berbeza agama tetapi kami menghormati adat dan budaya mereka seperti mana keluarga mertua menghormati adat budaya kami dan menerima kami menjadi sebahagian keluarga mereka” tulisnya

Melihat perkongsian pelakon tersebut, ramai yang memberi komen dan berkongsi cerita yang sama diruangan komen posting tersebut.

“Betul tu hormat antara satu sama lain, lebih bagus… Sentiasa positif.. Tak kisah mana-mana budaya janji hormat kan.. Orang pun akan hormat budaya kita”

“Betul, macam saya gak.. Family mertua saya pun kebanyakan Kristian dan non Muslim.. Mula-mula tu agak susah gak nak sesuaikan diri tapi lama-lama dah terbiasa.. Kena hormati setiap perayaan dia orang tapi kena berjaga-jaga dan berhati-hati supaya tak lari dari Islam kita” komen mereka

Saling menghormati agama, adat dan budaya barulah hidup harmoni betul tak?


8 Selebriti Korea Yang Menyambut Ulang Tahun Pada Bulan Januari

Antara perkara yang dapat menggembirakan peminat setia selebriti Kpop selain dari menyokong hasil kerja idola mereka adalah dapat mengucapkan selamat hari lahir! Itulah sebabnya kami ingin berkongsi dengan pembaca senarai selebriti Kpop yang menyambut ulang tahun mereka pada bulan Januari.

Pastinya ramai peminat mereka yang tidak sabar untuk mengucapkan tahniah dan panjang umur kepada idola mereka yang telah bertungkus lumus menghasilkan karya atau kerja yang baik untuk tatapan peminat.

Siapakah mereka yang kami maksudkan? Jom kita tengok!

Kim Young Kwang dilahirkan pada 11 Januari 1987. Dia yang merupakan seorang pelakon dan model terkenal yang berasal dari Korea Selatan. Kim Young Kwang memulakan kerjayanya sebagai model dan telah membintangi banyak projek-projek yang ternama. Dia juga adalah antara bintang untuk filem Runway Cop (2012), Hot young Bloods (2014), On Your wedding Day (2018) dan The Soul-Mate (2018). Dramanya juga adalah termasuk Pinocchio (2014), D-Day (2015), Sweet Stranger and Me (2016), The Guardians (2017) dan The Secret Life of My Secretary (2019).

Do Kyung Soo atau lebih dikenali sebagai D.O.EXO dilahirkan pada 12 Januari 1993. Dia merupakan salah seorang vokalis utama kumpulan EXO dan merupakan salah seorang pelakon yang memiliki bakat dalam dunia lakonan yang mantap. Selain daripada aktiviti kumpulan itu, D.O. juga pernah membintangi banyak drama dan filem Korea yang popular antaranya Pure Love (2016), My Annoying Brother (2016), Positive Phsique (2016), Room No. 7 (2017), 100 Days My Prince (2018), Along with the Gods : The Two Worlds dan Swing Kids (2018).

Lee Seung Gi merupakan salah seorang selebriti yang sangat berbakat kerana dia mampu menceburi industri hiburan Korea sebagai penyanyi, pelakon dan juga pengacara sekaligus. Dia yang dilahirkan pada 13 Januari 1987 telah membintangi banyak drama-drama popular seperti Brilliant Legacy (2009), My Girlfriend Is A Gumiho (2010), The King 2 Hearts (2012), Gu Family Book (2013), You’re All Surrounded (2014), A Korean Odyssey (2017-2018), Vagabond (2019) dan Mouse (2021).

Kai EXO merupakan seorang penyanyi, model, pelakon dan penari dari Korea Selatan yang dilahirkan pada 14 Januari 1994. Selain dari kerjayanya dalam bidang muzik, Kai juga pernah membintangi banyak drama Korea seperti Choco Bank (2016), Andante (2017), Spring Has Come (2018) dan The Miracle We Met (2018).

Lee Min Ki dilahirkan pada 16 Januari 1985. Namanya melonjak naik setelah membintangi drama Korea yang berjudul Because This Is My First Life, The Beauty Inside dan Oh! Master. Pelakon itu juga pernah membintangi filem yang mencapai box office seperti Tidal Wave, Quick and Very Ordinary Couple.

Kang Dang Won dilahirkan pada 18 Januari 1981 dan berasal dari Busan dan dibesarkan di Changwon Gyeongsangnam-do, Korea Selatan. Pelakon yang mempunyai ketinggian 186 cm itu telah membintangi banyak filem hebat seperti My Brilliant Life, A Violent Prosecutor, Golden Slumber, Peninsula dan banyak lagi.

Lee Jun Ho dilahirkan pada 25 Januari 1990 dan dikenali sebagai Junho 2PM. Junho merupakan seorang penyanyi, penulis lagu, penari, komposer dan juga seorang pelakon. Junho yang telah membuat penampilan sulungnya sebagai pelakon dalam sebuah filem yang berjudul Korea Cold Eyes 2013. Junho juga terkenal dengan wataknya dalam Twenty, Good Manager, Rain or Shine dan yang terkini The Red Sleeve.

Lee Seo Jin dilahirkan pada 30 Januari 1971 dan dia adalah seorang pelakon yang juga berasal dari Korea Selatan. Namanya mula menjadi terkenal setelah membintangi rancangan realiti Three Meals A Day. Grandpa Over Flowers dan Youn’s Stay. Sebagai seorang pelakon, dia juga telah banyak membintangi rancangan televisyen seperti Damo (2003), Phoenic (2004), Lovers (2006), Yi San (2007), Marriage Contract (2016), Trap (2019), Times (2021) dan yang terkini adalah Internal Medicine Director Park (2022).

Jadi, itulah antara barisan selebriti Korea yang lahir pada bulan Januari. Bagi peminat mereka, jangan lupa atau terlambat untuk mengucapkan selamat hari lahir buat idola anda. Jadikan perkara ini sebagai satu momen terindah buat anda. Antara selebriti yang kami senaraikan ini, siapakan idola pembaca murai.my?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lucu! Lihat Siti Nurhaliza Tiru Gaya Hetty Koes Endang Nyanyi Lagu Berdiri Bulu Romaku

Penyanyi kesayangan ramai, Dato Sri Siti Nurhaliza mencuri perhatian ramai apabila berkongsi di Instagram sedutan siaran langsung program MeleTOP yang dihadirinya sebagai tetamu jemputan pada malam Isnin.

Dalam video itu, kelihatan Siti menyanyi dan meniru gaya penyanyi terkenal Indonesia, Hetty Koes Endang yang juga hadir sebagai tetamu. Menyanyikan lagu hits Hetty berjudul Bulu Romaku, Siti berjaya memecahkan suasana dengan gelak ketawa mereka di studio rakaman kerana berjaya meniru gaya penyanyi itu.

A post shared by Siti Nurhaliza Tarudin (@ctdk)

Di ruangan kapsyen, Siti turut berseloroh dengan menyifatkan ‘moment’ tersebut jarang sekali akui terhibur dengan tindakan spontan nya itu.

“Seronok dapat menyanyi battle dengan legenda yang saya hormati, ibu Hetty @hke57. Ini sekadar menghiburkan dan saya diberikan lagu Berdiri Bulu Romaku, oleh kerana lagu ini viral sewaktu konsert Satu Suara 2, saya dan ibu Hetty, malam ini kononnya nak meniru semula gelagat beliau. Hahaha tak boleh buat selalu ni…semangatttttttttttt!!!!” tulis Siti

Menjengah ke ruangan komen, rata-rata peminat turut terhibur dengan gelagat Siti dan Hetty. Malah tidak kurangnya, ada diantara mereka pertama kali melihat pelantun 7 Nasihat itu berjenaka sedemikian.

“Mak Iti dah pandai buat lawak sekarang”

“Hahaha semangat terbaik Tokti sebijik macam bunda Hetty”

“omg! first time dengar Tokti jadi ganas” usik mereka

Sekadar info, Bulu Romaku dendangan Hetty itu telah diterbitkan pada tahun 1986. Pada tahun yang sama, penyanyi dari seberang ini telah memenangi Anugerah BASF bagi lagu tersebut yang terjual lebih dari satu juta unit di Indonesia.


Pemandu Lori Dituduh Mabuk ‘Hentam’ Kereta Meninggal Dunia, Selebriti Turut Bersedih

Sejak Selasa, tular di media sosial mengenai sebuah rakaman video yang dimuatnaik oleh seorang wanita yang menunjukkan seorang pemandu lori terlibat dalam sebuah kemalangan bersama tiga kenderaan lain.

Dalam video itu, wanita tersebut mendakwa lelaki itu telah mabuk dan menjadi punca lori terbabit kemalangan. Sebaliknya, perkara yang menyayatkan hati telah berlaku apabila lelaki itu sebenarnya mengalami serangan jantung dan disahkan meninggal dunia ketika menerima rawatan di hospital.

Susulan itu, rata-rata pengguna media sosial termasuk selebriti seperti Datuk Nora Ariffin dan Iesya Toh meluahkan rasa sedih dan simpati terhadap Allahyarham yang dituduh sedemikian. Malah tidak kurang juga ada yang menyifatkan darjat lelaki itu akan diangkat oleh Allah SWT apabila ramai orang mendoakannya.

A post shared by DATUK NORA ARIFFIN (@itsnoraariffin)

Dalam pada itu, mereka turut menuntut wanita yang menularkan video tersebut tampil memohon maaf secara terbuka selain menasihati orang ramai untuk selidik sesuatu perkara terlebih dahulu sebelum berkongsinya pada umum.

A post shared by Iesya_Toh 2 (@iesyatoh2)

Dalam perkembangan, lain Ketua Polis Daerah Sungai Buloh, Superintendan Shafa’aton Abu Bakar menerusi sebuah kenyataan berkata siasatan awal mendapati kemalangan itu berlaku berdekatan sebuah kilang di Jalan BRP 8/2, Sungai Buloh, semalam.

“Lelaki itu dipercayai sakit dada sehingga menyebabkan lori dipandu hilang kawalan lalu merempuh kenderaan lain di bahu jalan. Pada jam 12.09 tengah hari sama, lelaki itu meninggal dunia di Hospital Sungai Buloh akibat ‘myocardial infarction’ (serangan jantung),” katanya.

Kes disiasat mengikut Seksyen 41 (1) Akta Pengangkutan Jalan (APJ) 1987. Orang awam juga dinasihatkan supaya tidak membuat sebarang spekulasi berhubung kejadian berkenaan bagi menghormati waris mangsa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Kemalangan Pemandu Treler : Ahmad Fedtri Yahya Titip Pesanan Buat Masyarakat!

Video yang tular mengenai insiden kemalangan yang melibatkan pemandu treler dengan tiga buah kereta lain mendapat reaksi dari pelbagai pihak termasuklah pengacara dan komposer terkenal, Ahmad Fedtri Yahya yang tampil menitipkan pesanan kepada orang ramai terhadap kejadian yang berlaku.

Menerusi posting di Instagram, Fedtri memberitahu  sudah tiba masanya untuk masyarakat belajar  membezakan pemabuk dengan pemandu yang berada dalam keadaan sakit.

“Tiba masa untuk kita belajar membezakan aksi pemabuk dan orang yang sakit.”  pesan Fedtri

Menurut Fedtri, sehingga kini terdapat banyak kes individu yang meninggal dalam kenderaan akibat serangan jantung dan dalam masa yang sama mendoakan agar nama allahyarham dan keluarganya dapat dibersihkan. Sebelum ini, wanita yang menularkan video tersebut telah mendakwa lelaki itu  berada dalam keadaan mabuk.

“Sebenarnya, ramai yang meninggal dalam kenderaan akibat serangan jantung. Kalau mabuk, memang pekat baunya dan reaksi wajahnya pun sangat berbeza.

Semoga nama arwah dan keluarga dapat diselamatkan.”- katanya

Posting yang dimuatnaik oleh Fedtri itu turut mendapat respon daripada rakan sejawatnya yang juga pelakon, Fahrin Ahmad yang menitipkan pesanan terhadap masyarakat mengenai adab dalam berkongsi sesuatu perkara di media sosial.

“Manusia juga harus belajar etika dan adab berkongsi..Bezakan apa yang boleh tak boleh. Patut tak patut dimuatnaik.

Terlajak UPLOAD memang boleh dipadam, tapi ramai dan screenshot dan repost dah pun..”-Komen Fahrin

Terdahulu, Murai.my melaporkan  video tular yang memaparkan insiden kemalangan melibatkan sebuah treler dengan tiga buah kereta di Jalan BRP 8/2, Sungai Buloh berhampiran sebuah kilang.

“Pemandu treler itu dipercayai sakit dada sehingga menyebabkan kenderaan itu hilang kawalan lalu melanggar  tiga buah kereta yang diparkir di bahu jalan.

Lelaki itu dilaporkan telah meninggal dunia di Hospital Sungai Buloh pada jam 12.09 tengah hari. Punca kematian adalah ‘myocardial infarction’ (serangan jantung).”-Kata Ketua Polis Daerah Sungai Buloh, Superitendan Shafa’aton Abu Bakar dalam sebuah kenyataan

Video tersebut turut mendapat perhatian beberapa selebriti popular seperti Datuk Nora Arifin dan Iesya Toh.


Dikecam Pakai Kemeja Ketika Ambil Suntikan Penggalak, Syed Saddiq Tampil Beri Penjelasan!

Ahli Parlimen muar, Syed Saddiq tampil memberi penjelasan selepas terdapat pihak yang mempersoalkan etika pemakaiannya ketika mengambil suntikan dos penggalak (booster dose) baru-baru ini;

Menerusi pendedahan di laman Twitter, Syed Saddiq dikatakan tidak memakai pakaian yang sesuai  apabila tampil dengan berkemeja lengan panjang.

Susulan itu, ciapan tersebut mendapat perhatian ahli politik itu sebelum tampil memberikan penjelasan. Menurutnya, ketika itu beliau baru sahaja pulang dari wawancara bersama media berkenaan misi banjir.

“Pakai kemeja putih pun salah. Saya baru balik dari wawancara dengan media berkenaan misi banjir”-Jelas Syed Saddiq

Di kesempatan itu, dia mempersoalkan kembali kepada individu tersebut mengenai tindakan yang disifatkan seperti sengaja ingin menjatuhkan imejnya.

“Seriously. Adakah anda tidak mempunyai perkara yang lebih baik untuk dilakukan?”-Soal Syed Saddiq

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KFC Golden Egg Burger Kini Kembali, Akan Umum Sesuatu Tidak Lama Lagi!

Bagi meraikan permulaan tahun baru 2022, KFC Malaysia membawakan kembali ‘menu emas’ mereka, KFC Golden Egg Burger yang berada di pasaran untuk waktu terhad.

KFC Golden Egg Burger mengetengahkan resipi makanan popular dalam kalangan rakyat Malaysia iaitu telur asin,filet Zinger Hot & Spicy mereka disaluti dengan ramuan tersebut bersama daun kari,  parsli, mayonis telur asin berkrim, kepingan keju, dan cincangan salad segar sebelum diapit denganban bijan bakar.

Dalam sebuah kenyataan media, Chan May Ling yang merupakan Ketua Pegawai Pemasaran KFC Malaysia telah memberi sebuah petunjuk bahawa KFC Malaysia akan mendedahkan sesuatu tidak lama lagi.

“Saat emas bersama KFC tidak berakhir di sini…nantikan pengumuman baharu dari kami,” kata Chan May Ling

KFC Golden Egg Burger  boleh didapati bermula hari ini di restoran KFC seluruh negara menerusi KFC Delivery, Self Collect atau Pandu Ambil.


Kes Saman Siti Nordiana, Peguam Yakin Anak-anak Guamnya Tidak Pernah Memfitnah

Mahkamah Tinggi telah memerintahkan supaya kes saman sivil Siti Nordiana yang menyaman lima individu atas dakwaan memfitnah di media sosial dipindahkan dari Mahkamah Sesyen ke Mahkamah Tinggi pada Isnin lepas.

Peguam utama defendan keempat Sam Musyadzafar, 43 (Sam Samin) dan defendan kelima, Razidah Ahmad, 42 (Aida G.) iaitu Nurul Hafidzah Hassan memaklumkan bahawa Mahkamah Tinggi pada 3 Januari lepas membenarkan permohonan pasukan defendan supaya kes dihadapi anak-anak guam beliau dipindahkan dari Mahkamah Sesyen ke Mahkamah Tinggi.

Dengan perintah Mahkamah Tinggi tersebut maka perbicaraan yang sepatutnya sambung di Mahkamah Sesyen pada Selasa lepas telah dilapangkan apabila pihak defendan memberitahu Hakim Mahkamah Sesyen, Zulqarnain Hassan mengenai keputusan yang telah dibuat di Mahkamah Tinggi.

Perintah mahkamah tinggi telah difailkan dan kini pihak defendan menunggu arahan lanjut Mahkamah Tinggi untuk tarikh perbicaraan seterusnya.

“Setelah mendengar dan meniliti hujahan pihak pembelaan mengapa kes ini harus dibicarakan di Mahkamah Tinggi semasa pendengaran, Hakim Mahkamah Tinggi, Yang Arif Hayatul Akmal Abdul Aziz memutuskan permohonan anak-anak guam dibenarkan. Kes ini berjaya dipindahkan ke Mahkamah Tinggi,” kata Nurul Hafidzah.

Minggu lepas, pihak defendan memohon untuk memindahkan kes itu ke Mahkamah Tinggi. Walaupun dibantah oleh responden Siti Nordiana, Hakim Mahkamah Tinggi menetapkan pada 3 Januari untuk kedua-dua mengemukakan hujah masing-masing.

Terdahulu semasa pendengaran, Nurul Hafidzah peguam defendan keempat dan kelima berhujah yang Mahkamah Tinggi adalah medan yang betul untuk membicarakan kes saman sivil tersebut kerana jumlah yang dituntut oleh Siti Nordiana ialah RM2.5 juta.

Peguam kepada defendan itu juga berhujah yang kes saman fitnah tersebut sepatutnya dibicarakan di Mahkamah Tinggi dari awal lagi kerana jumlah tuntutan melebihi RM1 juta berada di dalam bidang kuasa Mahkamah Tinggi.

Responden Siti Nordiana telah membantah permohonan pihak defendan untuk memindahkan kes ke Mahkamah Tinggi. Walaubagaimanapun, di akhir perbicaraan permohonan tersebut, responden Siti Nordiana akur dengan arahan mahkamah untuk perbicaraan tersebut dipindahkan ke Mahkamah Tinggi.

Nurul Hafidzah bertegas yang anak-anak guam beliau tidak pernah memfitnah Siti Nordiana.


Zarina Zainuddin Pelik Lihat Perubahan Bapa Lepas Ambil Vaksin Dos Kedua

Pelakon dan usahawan, Zarina Zainuddin yang menjalani penggambaran di sekitar Bahau baru-baru ini sempat melawati bapanya yang tinggal di Sendayan, Negeri Sembilan.

Usahawan selebriti ini memuatnaik video bersama bapa yang kelihatan sihat dan cergas selepas mengambil vaksin, Zarina mengucap rasa syukur bahawa bapanya itu tidak mengalami sebarang gejala demam seperti mana kebanyakan orang alami selepas mengambil vaksin.

A post shared by Zarina Zainuddin (@zarinazainuddin_)

“Lari kejap cari ayah saya di Sendayan, Negeri Sembilan. Kebetulan saya shooting di Bahau tengok ada free sikit terus lari dapatkan ayah..

Alhamdulillah ayah sihat dah 2 dos dah, tunggu booster katanya..

Pelik pula orang kalau lepas vaksin doman domam ini tak dia segar bugar ikut darah masing-masing lah mana yang tahan, tahan. Yang tak tahan terus padam pun ado…

Ini semua kuasa Allah.. Ya Allah permudahkan segalanya, amin.” Tulisnya

Melihat perkongsian pelakon dan usahawan pulut kuning itu di media sosial, orang ramai mula membanjiri ruangan komen posting tersebut dengan memberi pelbagai komen menarik buat bapa selebriti tersebut.

“MasyaAllah, semoga ayah kak @zarinazainuddin_ sentiasa diberikan kesihatan dalam lembayun rahmat Allah. Mak mertua saya pun kawasan Sendayan juga”

“Moga sihat-sihat selalu buat pakcik… Amin”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ambil Gambar Babak Filem Dalam Pawagam, Ameera Khan Bakal Dikenakan Tindakan?

Adik kepada selebriti terkenal, Neelofa yang juga usahawan dan pempengaruh media sosial, Ameera Khan menjadi sebutan hangat di laman Twitter pada Rabu.

Ia berikutan Ameera atau juga dikenali sebagai Little Miss Khan(LMK) telah mengambil gambar beberapa babak filem terbaharu Lady Gaga, House of Gucci dan memuatnaiknya di Insta-story.

Difahamkan ketika itu, Ameera telah menghadiri tayangan perdana filem terseburt di GSC Tropicana Gardens. Beberapa netizen telah menangkap layar hantaran tersebut dan meminta penjelasan lanjut daripada pihak GSC Cinema. Rata-rata daripada mereka mengecam tindakan Ameera yang dilihat tidak professional dan melanggar peraturan yang ditetapkan.

Dalam jawapan balas yang diberikan oleh pihak pawagam tersebut, tindakan yang dibuat oleh Ameera itu ternyata salah disisi undang-undang dan mereka memandang serius mengenainya. Tambah GSC lagi, penerbitan filem tersebut iaitu United International Pictures telah sedia maklum mengenainya untuk tindakan susulan.

“Merakam kandungan filem adalah dilarang sama sekali. Kami memandang serius akan perkara ini dan telah menghubungi serta membuat aduan mengenai insiden tersebut kepada pihak yang berwajib untuk tindakan susulan. Terima kasih kerana membangkitan isu ini”

“United International Pictures kini telah sedia maklum mengenainya untuk tindakan susulan. Terima kasih” komen pengendali akaun GSC Cinemas

Sekadar info, sebelum ini Neelofa pernah terpalit dengan isu yang sama apabila berkongsi babak di dalam filem The Lion King.


“Nak Masuk GV Jugak Ke?”- Fizz Fairuz Kongsi Pendapat Mengenai Single Terbaru Michael Ang

Pelakon, Datuk Fizz Fairuz tampil berkongsi pendapatnya mengenai single terbaru yang dinyanyikan oleh pengarah terkenal, Michael Ang berjudul Cinta Atau Propa.

Menerusi posting di Instagram, Fizz sempat berseloroh dengan mengandaikan dia tidak akan ditawarkan berlakon di bawah arahan pengarah itui sekiranya mengecam lagu tersebut.

“Yang ni apa masalahnya pulak? Kecik besar kecik besar je aku tengok..ahahahah..kang mengata lebih-lebih tak panggil shooting pulak..Eh..Memang dia tak panggil pun.”- seloroh Fizz

Malah, Fizz menambah dengan beranggapan Michael ingin menyertai program nyanyian Gegar Vaganza (GV) suatu hari nanti. Di kesempatan itu, Fizz turut menitipkan nasihat buat Michael yang memintanya untuk memfokuskan bidang pengarahan drama dan filem berbanding nyanyian.

“Nak masuk GV jugak ke? Direct jelah.. Bagi peluang orang lain menyanyi sudehhh hahaha.”-tulis Fizz

Tinjauan Murai MY di ruangan komen mendapati rata-rata netizen turut bersetuju dengan pendapat Fizz , malah ada yang menyifatkan lagu yang dinyanyikan oleh Michael seakan tidak masuk di akal.

“Hahaha tulaa tok. Nak tumpang komen pun pikir banyak kali. Direct jela. Aduh tepuk dahi gak ni.”

Cukup-cukuplah alip sukri dengan iqbal jer yang menyanyi. Kau tak payah lah mike oi.” komen mereka

A post shared by Dfizzfairuz 🇲🇾 (@fizzfairuzofficial)

Untuk info, sebuah sidang media akan diadakan pada petang ini (Khamis) bagi berkongsi intipati di sebalik Cinta Atau Propa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


8 Fakta Menarik Tentang Si Kacak, Tom Holland

Tom Holland merupakan salah seorang bintang yang telah berjaya membawakan watak Spider-Man dengan begitu baik sekali selepas menggantikan bintang terdahulunya iaitu Andrew Garfield. Bakat lakonannya yang baik yang dapat menunjukkan sisi cerewet dan kelakar seorang remaja millenium sebagai adiwira Marvel. Pendek kata, Tom Holland berjaya membuatkan filem itu terasa begitu segar dan kena dengan jiwa ramai penonton.

Pemilik nama sebenar Tom Holland adalah Thomas Stanley Holland yang dilahirkan di Kingston, England pada 1 Jun 1996. Dia yang merupakan anak sulung dari empat orang adik beradik. Dua dari adik beradiknya adalah kembar yang bernama Harry Holland dan Sam Holland. Darah seni yang mengalir dalam dirinya adalah berasal dari kedua ibu bapanya. Ayahnya adalah seorang pelawak dan penulis.

Rupa-rupanya terdapat banyak fakta yang menarik mengenai pelakon hebat yang bukan sahaja segak dan comel tetapi juga berbakat. Apakah fakta menarik yang kami maksudkan ini? Mesti ramai yang ingin tahu bukan? Jom kita tengok!

Ternyata Tom Holland sangat menjiwai wataknya sebagai Spider-Man. Ini kerana dia memiliki tatu Spider-Man di badannya. Tom Holland mengakui bahawa dia membuat tatu itu di Bang Bang Tatoo di New York, tempat sama yang pernah dikunjungi oleh ramai selebriti Hollywood untuk membuat tatu. Tom membuat tatu labah-labah di bahagian bawak tapak kakinya, malah dia juga mempunyai beberapa tatu yang lain.

Ternyata kekasihnya yang juga bintang hebat, Zendaya lebih tinggi dari Tom Holland. Ketinggian Tom Holland adalah 173 cm manakala Zendaya pula memiliki ketinggian iaitu 178 cm.

Mereka dikatakan menjalinkan hubungan percintaan selepas ditangkap sedang bercium pada awal Julai 2021. Walaupun mereka tidak mengesahkan perkara ini secara rasmi akan status perhubungan mereka, namun ramai peminat bersemangat dan sangat menyokong jika Tom Holland dan Zendaya benar-benar sedang bercinta.

Sebelum melakonkan watak sebagai Peter Parker, Tom Holland sudah berjinak-jinak dengan dunia lakonan sejak kecil lagi. Lakonan pertamanya adalah dalam drama muzikal yang popular di Teater West End yang berjudul ‘Billy Elliot’. Untuk filem pertamanya pula, Tom yang membawakan watak sebagai Lucas Bennet dalam filem ‘The Impossible’ pada tahun 2012. Berkat lakonannya yang mantap dalam filem tersebut, dia telah menerima beberapa anugerah antaranya ialah London Film Critics Circle Awards,  Empire Awards, Young Artist Award dan The National Board of Review.

Hasil dari penghargaan dan anugerah yang telah diterimanya, dia telah berjaya diserap masuk di dalam industri hiburan Hollywood pada tahun 2015.

Biarpun dirinya kini dikenali sebagai adiwira, namun siapa yang menyangka bahawa Tom Holland juga adalah seorang penari balet dan pernah berlakon sebagai penari balet dalam sebuah drama muzikal.

Dalam satu temubual, Holland mengakui bahawa dia sebenarnya ‘taksub’ dengan lagu-lagu Janet Jackson semasa kecil. Disebabkan itulah, ibunya telah mendaftar Tom untuk kelas tarian di sebuah syarikat yang berpengkalan di UK, Nifty Feet.

Tom berkata bahawa dia sangat gembira belajar tarian sejak kecil lagi kerana ia dapat menyokong kerjayanya sekarang. Tom holland juga kelihatan sangat fleksibel dalam lakonan walaupun wajahnya ditutup dengan topeng ketika membawakan watak sebagai Spider-Man.

Bakat lakonan Tom Holland adalah diwarisi daripada ayahnya, Dominic Holland yang merupakan seorang pelawak terkenal di United Kingdom.

Pada tahun 2017, Dominic telah menulis sebuah buku yang berjudul Eclipsed. Buku ini yang mengisahkan tentang kehidupan dan kerjaya anaknya, Tom Holland. Semua kisah hidup dan kerjaya anaknya itu ditulis sepenuhnya dalam buku tersebut.

Tom Holland merupakan pelakon yang memainkan watak Spider-Man termuda kerana watak tersebut telah dibawa ketika usianya baru 19 tahun.

Tidak hairanlah jika Tom Holland begitu bersemangat sewaktu dia mengikuti uji bakat untuk watak Spider-Man. Ini kerana dia sebenarnya bercita-cita untuk menjadi Spider-Man sejak dari kecil lagi. Dia selalu memakai kostum Spider-Man terutamanya sebelum tidur.

Pelakon kacak ini sebenarnya pernah mencuba nasib untuk mencari jodoh dengan menggunakan aplikasi Tinder. Namun, tiada siapa yang memberi resppon kepadanya. Ini kerana ramai pengguna Tinder menganggap Tom Holland baru berusia 12 tahun sedangkan dia sebenarnya sudah berusia 21 tahun. Comel bukan?

Apa yang jelas, sekarang ini Tom Holland tidak lagi menggunakan aplikasi tersebut.

Itulah antara beberapa fakta menarik tentang adiwira, Tom Holland. Adakah anda juga salah seorang peminat Tom Holland atau mungkin juga Spider-Man?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.